ועדת הכנסת, כנסת 20, פרוטוקול מספר 65, 2015-11-10 11:00

דוד ביטן: אני פותח את הישיבה.

דוד ביטן: רבותי, אני רק רוצה לעשות סדר ואחר כן אאפשר לחברים להתייחס.

דוד ביטן: אתם יודעים שבבקשה הראשונה שהוחלטה על-ידי הוועדה הציבורית נתבקשנו לשנות את שיטת ההצמדה מהשיטה הנהוגה היום שהיא טייס אוטומטי של הצמדה לשכר הממוצע להצמדה למדד.

דוד ביטן: אנחנו לא קיבלנו בפעם שעברה את הבקשה הזו.

דוד ביטן: הודענו שברגע שוועדת הכספים תצליח בכך שתהיה אחידות בהצמדה של הבכירים במגזר הציבור, אנחנו נתיישר עם אותה החלטה.

דוד ביטן: חזר העניין לוועדה הציבורית.

דוד ביטן: לפי החוק, זה חוזר אליהם והם רשאים להחזיר לנו את זה לדיון נוסף.

דוד ביטן: לאחר שגם פנו אליי חברת הכנסת יחימוביץ וגם חברת הכנסת גרמן, וגם חבר הכנסת מיקי לוי פנה אליי בעניין הזה, פניתי לוועדה הציבורית שוב על מנת לזרז אותם בעניין הזה.

דוד ביטן: גם הופעתי בפני הוועדה.

דוד ביטן: בסופו של דבר, הם כתבו לי בקשה נוספת או תגובה להחלטה הקודמת כאשר בגדול הוועדה הציבורית הלכה לקראת הוועדה במובן הזה שקיבלה את העמדה שצריך לאפשר לכנסת לעשות איזושהי השוואה של ההצמדה בבכירים של המגזר הציבורי.

דוד ביטן: אם כי היא אמרה שאם תוך שנה הנושא לא יוסדר אז היא חוזרת על עמדתה שצריך לעשות הצמדה למדד המחירים לצרכן, ובשנת הביניים – כלומר, ל-1.1.2016, על כל ה-2016 שהיא מתייחסת ל-2015 - שם היא מבקשת שהשכר יוקפא.

דוד ביטן: אם כן, על זה הדיון היום.

דוד ביטן: אני מקווה שהדיון כרגע הוא לא על כל שיטת ההצמדה, אם כי אפשר להתייחס גם לזה כי זה משמעותי גם להחלטה של 2015.

דוד ביטן: אני הודעתי שאני נגד העברה של השיטה לשיטה אחרת.

דוד ביטן: ב-2015, מה שאני אעמיד להצבעה, מבחינתי, כמובן שהאחרים יכולים להגיש הצעה אחרת – אני קורא לזה הצמדה שקשורה ל-2015 - 2016.

דוד ביטן: אבל מה שאני רוצה לבקש מהחברים הוא שאנחנו נשאיר כפי שהיא, אבל אנחנו נעקר מההצמדה שתחול ב-2016 את ההשפעה של עליית שכר המינימום על המדד שלנו.

דוד ביטן: אין שום סיבה שאנחנו נקבל תוספת שכר שקשורה לעליית שכר המינימום.

דוד ביטן: ביקשתי ממרכז המחקר והמידע לעשות לי בדיקה מה ההשפעה של שכר המינימום על המדד שמתייחס אלינו.

דוד ביטן: המצאתי לכם את חוות הדעת הזו.

דוד ביטן: שכר המינימום עלה ב-8.1%.

דוד ביטן: הם טוענים ש-10%, 0.8%, זה מידת ההשפעה על המדד שיהיה בסופו של תהליך שיתפרסם ב-15 לראשון 2016 על-ידי הביטוח הלאומי.

דוד ביטן: לכן, ההמלצה שלי זה להפחית אחוז מכל מדד שלא יהיה, שיפורסם ב-15 לראשון 2016 על-ידי הביטוח הלאומי.

דוד ביטן: כלומר, אם זה יהיה 4% זה יהיה 3%, אם זה יהיה 2% זה יהיה 1%, ואם זה יהיה 1% אז זה יהיה 0.

באסל גטאס: מה עם האפקט השלילי?

באסל גטאס: מדד שלילי יורדים במשכורת?

דוד ביטן: שנייה, אני רק אומר מה זה.

דוד ביטן: אני לא רוצה להתייחס כרגע לגופו של עניין, אני אתייחס בסוף.

דוד ביטן: לפי שיטת ההצמדה שמדובר, כשיורד המדד גם יורד השכר.

דוד ביטן: אבל לא ניכנס לזה.

דוד ביטן: אין שום מגבלה בהמלצה של הוועדה הציבורית, אבל לא נתייחס לזה כרגע.

דוד ביטן: אפשר להתייחס לזה אחר כך.

דוד ביטן: זאת ההמלצה שתהיה, שאני אגיש אותה לוועדה, בסופו של דבר.

דוד ביטן: כמובן אנחנו נאפשר לוועדת הכספים במהלך 2016 לעשות את מה שביקשנו.

דוד ביטן: דהיינו, להשוות וליצור אחידות במשק בשכר הבכירים בסקטור הציבורי.

דוד ביטן: שנית, אני המצאתי לכם גם את ההתייחסות של מרכז המחקר והמידע, מחקר השוואתי, על מקבלי שכר, בכירים בסקטור הציבור.

דוד ביטן: חברי כנסת לא צריכים להיות מושווים לעובדים.

דוד ביטן: היו לי כמה ראיונות שטענו והשוו אותנו לעובדים בתעשייה.

דוד ביטן: אבל אנחנו לא עובדי תעשייה, אנחנו עובדים בכירים בסקטור הציבורי.

דוד ביטן: לכן, צריך להשוות את השכר שלנו לסקטור הזה ולא לסקטור אחר.

דוד ביטן: שם אנחנו לא הגבוהים ביותר ולא הנמוכים ביותר אומנם, אבל אנחנו משהו באמצע.

דוד ביטן: לפני שאני מעביר את זכות הדיבור לחברי הכנסת, הגיע עו"ד סיטון שהוא חבר הוועדה הציבורית ואני אאפשר לו, אם הוא רוצה, לומר כמה דברים.

דוד ביטן: גם בסוף אתה יכול וגם בהתחלה.

<חגי סיטון: ברשותכם, אומר רק דבר קצר.

<חגי סיטון: הוועדה הציבורית עומדת על דעתה שיש להצמיד את שכר חברי הכנסת למדד ולא לשכר הממוצע במשק, וזאת לאור המחקר הגדול והעמוק שהכנו בהשוואה לשכר חברי פרלמנטרים אחרים במדינות המערב.

<חגי סיטון: יחד עם זאת, עוד הסברנו שאין במנדט שלנו על-פי החוק בכלל סמכות לדון בשכר של בכירים בסקטורים אחרים.

דוד ביטן: זו הסמכות של ועדת הכספים, לא שלנו.

<חגי סיטון: מי שהכניס את הנושא של שכר השופטים ובכירים אחרים במשק, זה לא אנחנו.

<חגי סיטון: על כל פנים, זה לא בסמכותנו.

<חגי סיטון: אמרנו בפעם הקודמת שאולי ראוי באמת לעשות השוואה כזו, אבל זה לא אנחנו.

<חגי סיטון: זו ועדת הכספים.

<חגי סיטון: לכן, כאשר הוחזרה ההמלצה שלנו אלינו לדיון מחודש חזרנו ואמרנו שאנחנו עומדים על המלצתנו כפי שהיא.

<חגי סיטון: יחד עם זאת, לאור המגמה של ועדת הכנסת להעביר את הנושא לוועדת הכספים בכדי שהיא תדון באפשרות של הצמדה של בכירים אחרים במשק, אמרנו לשנה הנוכחית ב-2016 תהיה הקפאה כוללת.

<חגי סיטון: כלומר, השכר יוקפא ללא כל הצמדה איזושהי.

<חגי סיטון: אתם תצטרכו לשים לב עוד מעט בכמה המדד צפוי לעלות עם הייקור או בלי הייקור שהוא יהיה כנראה לגמרי לא מבוטל, ובמשך השנה הזו תוכל ועדת הכספים לבדוק את האפשרות לעשות השוואה של בכירים בסקטורים האחרים.

<חגי סיטון: היה וזה יצלח, אדרבא ואדרבא.

<חגי סיטון: ולא – אנחנו חוזרים על המלצתנו בהמשך לכך שזה יישאר צמוד רק למדד.

דוד ביטן: אנחנו נעשה בכל מקרה דיון גם לפי ההמלצה שלכם על שינוי או לא שינוי בספטמבר 2016 שיתייחס לאור המאמצים שתעשה ועדת הכספים.

דוד ביטן: אני רוצה להדגיש עוד משהו לפני שאני נותן לחברי הכנסת להתייחס לעניין.

דוד ביטן: ההצעה שלנו בעצם היא לא מקפיאה, היא מבטלת את האחוז הזה.

דוד ביטן: אני ראיתי כבר, עברתי על פרוטוקולים של הכנסת לאורך שנים.

דוד ביטן: מקפיאים ובסוף מבטלים את ההקפאות ומחזירים את השכר.

דוד ביטן: כך זה היה ב-2012, ביטלו את כל ההקפאות של השנים הקודמות והחזירו את השכר בבסיס לשכר הח"כים.

דוד ביטן: אנחנו מציעים לבטל.

דוד ביטן: זאת אומרת, את האחוז הזה שהוא בעצם השפעת שכר המינימום על המדד שלנו, אני מציע לבטל לגמרי.

דוד ביטן: זאת אומרת, גם בשנים הבאות אי-אפשר יהיה לחדש את זה בחזרה.

דוד ביטן: אנחנו לא נהנה מעליית שכר המינימום באופן יסודי.

דוד ביטן: זאת אומרת, זה לא יחזור.

דוד ביטן: אם ועדת הכנסת תתכנס בעוד שלוש שנים לא תוכל לבטל.

דוד ביטן: זה לא הקפאה, זה ביטול.

דוד ביטן: אבל יתר ההצמדה, אני מציע להשאיר אותה כפי שהיא, ואני אסביר בסוף למה.

דוד ביטן: אני לא רוצה לדבר פעמיים, אני אתייחס גם למה שהח"כים אומרים.

דוד ביטן: מי רוצה לדבר ראשון?

דוד ביטן: מי נרשם?

דוד ביטן: חבר הכנסת ילין, ברשותך אתן לשניהם כי הם גם הגישו.

דוד ביטן: יחימוביץ גם הגישה את המכתב הראשוני לוועדה הציבורית אז מן הראוי שאני אתן לה ראשונה.

דוד ביטן: אחר כך גרמן תהיה שנייה ואחר כך אתה.

חיים ילין: אני מאוד שמח על ההחלטה שלך.

חיים ילין: הלוואי כל ההחלטות שלך יהיו כאלה.

דוד ביטן: זה נכון.

דוד ביטן: בבקשה, שלי.

שלי יחימוביץ': אדוני היושב-ראש, קודם כל, אני מודה לך על כך שנעתרת לבקשה שלנו וכינסת שוב את הוועדה וגם פנית שוב בשם הוועדה לוועדה הציבורית.

שלי יחימוביץ': אני לא רוצה להתייחס למנגנון ההצמדה הכללי של שכר הח"כים.

שלי יחימוביץ': אני חושבת שהוא לקוי.

דוד ביטן: אפשר, אם את רוצה.

דוד ביטן: אנשים יתייחסו לזה.

שלי יחימוביץ': ההצמדה לשכר הממוצע היא הצמדה מטיבה בצורה חריגה.

שלי יחימוביץ': השכר הממוצע לא משקף באמת את השכר במשק.

שלי יחימוביץ': ממוצעים משקרים.

שלי יחימוביץ': השכר האמיתי הוא השכר החציוני.

שלי יחימוביץ': חצי מהעובדים במדינת ישראל מרוויחים פחות מ-6,200 שקלים.

שלי יחימוביץ': חצי מהעצמאים פחות מ-4,700 שקלים.

שלי יחימוביץ': לכן, ההצמדה של השכר שלנו לשכר הממוצע היא ההצמדה הטובה ביותר שכל סוג עובדים, בין אם בסקטור הציבורי ובין אם בתעשייה, ובין אם עובדי קבלן, היו מתפללים בוקר בוקר לקבל הצמדה דומה.

שלי יחימוביץ': זו האמירה הכללית שלי.

שלי יחימוביץ': אני מקבלת את זה שאנחנו צריכים לדון על כך בנפרד ולייצר מנגנון הצמדה שהוא יותר מחובר לחיים האמיתיים של בני אדם במדינה הזו.

שלי יחימוביץ': לגופו של עניין, היום ההצמדה המטיבה הזו גורמת לקפיצה שהיא לא פרופורציונלית בצורה חריגה ומנקרת עיניים, השנה במיוחד.

שלי יחימוביץ': היא נובעת מכל מיני דברים.

שלי יחימוביץ': היא נובעת גם מהעלייה בשכר המינימום שבוודאי אנחנו לא צריכים להיות מושפעים לטובה ממנה.

שלי יחימוביץ': מה גם שאותה עלייה בשכר המינימום גם לא חלה על מקבלי שכר הממוצע במשק.

שלי יחימוביץ': היא לא חלה על מי שמשתכר יותר.

דוד ביטן: מקבל את זה, הבנתי את ההשפעה.

שלי יחימוביץ': אני שמחה שהזמנת את המחקר הזה ממחלקת המחקר וקראתי אותו היטב.

שלי יחימוביץ': ראיתי שההשפעה של העלאת שכר המינימום על השכר הממוצע היא 0.8% בלבד.

שלי יחימוביץ': לכן, ניכוי העלייה שנובעת אך ורק מעלייה בשכר המינימום, העלייה בשכר שלנו, היא בטלה בשישים.

שלי יחימוביץ': אדוני היושב-ראש, אני מפצירה בך, באמת מפצירה בך, לא להתחכם, לא לייצר מנגנונים חלופיים.

שלי יחימוביץ': לקבל את המלצת הוועדה הציבורית כפי שהיא והשנה להקפיא את השכר שלנו, נקודה.

שלי יחימוביץ': השכר שלנו הוא גבוה.

שלי יחימוביץ': זאת לא פגיעה בשכר שלנו, זה רק ויתור על העלאה מטיבה בצורה חריגה, כל כך חריגה עד שהיא מביישת אותנו כציבור וככנסת.

שלי יחימוביץ': לכן, אני מפצירה בך להוריד מסדר היום את ההצעה שלך שהיא סוג של הצעת פשרה, ופשוט לאמץ את הצעת הוועדה הציבורית כפי שהיא לטובת הציבור, לטובתנו, ולטובת כבודה של הכנסת.

שלי יחימוביץ': תודה.

דוד ביטן: יעל גרמן.

יעל גרמן: אני אתחיל דווקא מההשוואה ומההצמדה.

יעל גרמן: אתה מבקש לשנות ולקבל החלטה קצת יותר מאוזנת על-ידי כך שאתה מבקש לנכות את ההשפעה של שכר המינימום.

יעל גרמן: אבל אני רוצה להסב את תשומת ליבך ואת תשומת ליבם של חברי הכנסת וחברות הכנסת שגם ככל שיש יותר מובטלים השכר עולה.

דוד ביטן: בינתיים המובטלים למטה, למטה, דרך אגב.

יעל גרמן: נכון.

דוד ביטן: את יודעת את זה.

דוד ביטן: זה אחת הצרות של ממשלת נתניהו – שאין אבטלה כמעט.

יעל גרמן: יכול להיות.

שלי יחימוביץ': כן, רק העובדים נעשו נורא עניים.

דוד ביטן: למה?

דוד ביטן: העלינו את שכר המינימום.

דוד ביטן: איזה ממשלה העלית בכל כך הרבה את שכר המינימום?

דוד ביטן: ראינו.

יעל גרמן: אם אנחנו משאירים את ההצמדה כפי שאתה רוצה, ההצמדה לממוצע של השכר במשק, הרי ברגע שיהיו יותר מבוטלים השכר הממוצע יעלה וגם השכר שלנו יעלה.

יעל גרמן: זה נראה לך צודק ונכון?

יעל גרמן: אני מדברת למעשה אל חבריי חברי הכנסת כי הם אלה שיצטרכו בסופו של דבר לקבוע.

יעל גרמן: אני חושבת שזה בכלל לא הגיוני שאנחנו נקבע לעצמנו את השכר.

יעל גרמן: לא קיים דבר כזה.

יעל גרמן: לא קיים דבר כזה במשק, לא בציבורי ולא בפרטי.

יעל גרמן: אולי מנכ"לים קובעים לעצמם.

יעל גרמן: גם כן אם יש להם board אז לא הם קובעים את זה.

יעל גרמן: מי קובע לעצמו את השכר?

יעל גרמן: אנחנו נמצאים בניגוד עניינים אפריורי מובנה ברגע שאנחנו יושבים וקובעים לעצמנו את השכר.

יעל גרמן: קבענו, הכנסת קבעה על-ידי חוק שתקום ועדה מקצועית ציבורית, נטולת כל עניין, באמת אובייקטיבית, שהיא יושבת על המדוכה וחושבת.

יעל גרמן: הזמינה הוועדה הציבורית מחקר ממרכז המחקר והמידע של הכנסת שכולם סומכים את ידנו עליהם.

יעל גרמן: הראה לנו מרכז המחקר והמידע שאנחנו כחברי כנסת או כחברי פרלמנט מקבלים את אחד מהשכר הגבוה ביותר מבין חברי פרלמנט בעולם.

יעל גרמן: הראו לנו את זה.

יעל גרמן: ראינו שהשכר שלנו כפי שהוא - - -

דוד ביטן: זה לא המחקר.

יעל גרמן: זה מה שראיתי במחקר של מרכז המחקר והמידע.

רוברט אילטוב: במחקר גם היה שחברי פרלמנט אחרים יכולים לעסוק בעיסוק נוסף ויש להם תוספות אחרות - - -

דוד ביטן: עשינו על זה דיון ארוך והוכחנו גם בוועדה שיש ניואנסים שלא לקחו בחשבון.

יעל גרמן: בסדר, יוכלו לאחר מכן לומר.

<קריאות: - - -

דוד ביטן: חבר'ה, לא להפריע.

דוד ביטן: רבותי, לתת ליעל גרמן.

דוד ביטן: לכל אחד יש זכות והא יתייחס לזה.

יעל גרמן: אני חוזרת ואומרת, מונתה ועדה ציבורית.

יעל גרמן: הוועדה הציבורית באה ואמרה לנו פעמיים: פעם אחת היא באה ואמרה: בואו תצמידו את השכר שלכם לממוצע, ואי-לכך אל תעלו את השכר.

יעל גרמן: ופעם שנייה היא אמרה: אתם רוצים שהשכר שלכם יהיה מוצמד לשופטים, תדונו בזה במהלך השנה, ועכשיו בבקשה להקפיא.

יעל גרמן: פעמיים חוזרת ועדה ציבורית על אותה המלצה, ואנחנו יושבים ודנים במשכורות שלנו ואומרים לוועדה הציבורית: תודה רבה, שמענו אותך.

יעל גרמן: אנחנו רוצים להעלות לעצמנו את השכר.

דוד ביטן: אנחנו לא מעלים לעצמנו.

דוד ביטן: זה טייס אוטומטי של 15 שנה.

דוד ביטן: זה לא נכון שאנחנו מעלים לעצמנו.

יעל גרמן: אנחנו מעלים לעצמנו את השכר.

יעל גרמן: ההחלטה שלך זה להעלות לעצמנו את השכר.

דוד ביטן: לא, זה טייס אוטומטי.

דוד ביטן: אנחנו דנים עכשיו האם להפחית, לא האם להעלות.

שלי יחימוביץ': לא להפחית, לא נכון.

שלי יחימוביץ': אתם מחליטים לא להעלות.

יעל גרמן: בדיוק, אין דבר כזה.

יעל גרמן: אתה מחליט שלא לקבל את ההמלצה הוועדה הציבורית.

יעל גרמן: הוועדה הציבורית באה ואמרה במפורש: אנחנו ממליצים בפניכם להקפיא את השכר, ואתה בא ואומר: אני לא מקבל את ההמלצה של הוועדה הציבורית, אני כן רוצה להעלות.

יעל גרמן: נכון שאתה אומר: אני רוצה להוריד מפה ומשם, ואולי לא נעלה לעצמנו ב-2,000 שקל, ואולי גם לא ב-1,200 אלא רק ב-800 או ב-1,000 - יפה מאוד.

יעל גרמן: אבל מה שאומרת הוועדה הציבורית: תקפיאו.

יעל גרמן: אני חושבת באמת שזו – אין לי מילה לזה, אני לא רוצה סתם לומר מילים שיפגעו.

דוד ביטן: תגידי מה שאת רוצה, אני לא איעלב.

יעל גרמן: לא, אני לא רוצה.

יעל גרמן: אבל לאור ההחלטה של ועדת השרים אתמול שלא לקבל - - -

דוד ביטן: איזה ועדה?

יעל גרמן: ועדת שרים לענייני חקיקה ישבה אתמול על הצעת חוק של חבר הכנסת יעקב פרי שביקשה להעלות את שכר החיילים ב-700 שקל.

יעל גרמן: לא ב-800, לא ב-1,000, לא ב-1,200, לא ב-2,000, לא בממוצע של השכר במשק, הציעו להעלות - - -

מכלוף מיקי זוהר: זו בקשה של האופוזיציה, לכן היא לא התקבלה.

יואל חסון: הצעות טובות של האופוזיציה לא מתקבלות?

מכלוף מיקי זוהר: היא תבוא מהקואליציה, אל תדאגו.

מכלוף מיקי זוהר: הקואליציה תעניק את זה לחיילים.

תמר זנדברג: אתה בכל הוועדות כאן מאיים ש- - -.

תמר זנדברג: לך תספר את זה לחיילים, מה אתה רוצה מאתנו?

דוד ביטן: מיקי, מיקי.

יואל חסון: הגלגל מסתובב, מיקי.

מכלוף מיקי זוהר: את יודעת מה העניין?

מכלוף מיקי זוהר: שאת לא רלוונטית בכלל.

מכלוף מיקי זוהר: אם קשה לך להיות לא רלוונטית, אז תפנימי.

מכלוף מיקי זוהר: תמר זנדברג, את לא רלוונטית היום.

מכלוף מיקי זוהר: את בספסלי האופוזיציה ואת לא רלוונטית.

מכלוף מיקי זוהר: את לא יכולה להיות בלב העשייה- - -

תמר זנדברג: - - -סבבה, תספר את זה לחיילים למה לא העלית להם את השכר.

דוד ביטן: מיקי, אני קורא אותך לסדר פעם ראשונה.

דוד ביטן: קורא לך פעם ראשונה לסדר.

דוד ביטן: מי שיפריע אני אוציא אותו, אני מודיע לכם, ולא משנה מי זה.

יעל גרמן: אני חושבת שהדברים שלך הם חמורים ומוטב - - - מהם.

יעל גרמן: בושה וחרפה לדבר כך לחברת כנסת.

תמר זנדברג: שיספר את זה לחיילים - למה הוא לא העלה להם את השכר.

דוד ביטן: רבותי, אני אוציא את מי שמפריע.

דוד ביטן: זנדברג, אני קורא אותך לסדר פעם ראשונה גם כן.

דוד ביטן: אין הפרעות בדיון הזה.

תמר זנדברג: - - -

דוד ביטן: גם לו קראתי, גם לו.

דוד ביטן: לא להפריע, מה זה הדבר הזה?

יעל גרמן: אני חושבת שכל אדם שנבחר על-ידי הציבור הוא רלוונטי, הוא מאוד רלוונטי.

יעל גרמן: אנחנו מאוד רלוונטיים, אפילו אם אתה לא חושב כך.

יעל גרמן: בכל מקרה, במצב שבו דוחים העלאה של חיילים ב-700 שקלים, איך אנחנו מעזים לחשוב על העלאה שלנו?

דוד ביטן: אני אתייחס לזה.

דוד ביטן: חבר הכנסת ילין.

חיים ילין: כבוד היושב-ראש, אולי אני אפתח בזה שקודם כל התפקיד שלנו, של כל מי שיושב פה, הוא לשרת - - -

מכלוף מיקי זוהר: תביא רגע עט, יוסי.

תמר זנדברג: אל תביא לו עט.

תמר זנדברג: שיקבל עט מהקואליציה, מה זה?

תמר זנדברג: הוא מהאופוזיציה, לא מקבל.

תמר זנדברג: לא, לא, לא – אני לא מאפשרת את זה, אני מצטערת.

תמר זנדברג: לך תקבל עט ממישהו מהקואליציה, יש פה מספיק אנשים.

תמר זנדברג: מה זאת אומרת?

דוד ביטן: זה עט של הכנסת, מה אתם רוצים?

תמר זנדברג: זה עט לא רלוונטי לך.

מכלוף מיקי זוהר: את לא רלוונטית.

תמר זנדברג: אוקיי, סבבה.

תמר זנדברג: אז מה אתה רוצה?

תמר זנדברג: יש לך פה מספיק חברי קואליציה - - -

יעל גרמן: מה זה "לא רלוונטית"?

יעל גרמן: מה זה הביטוי?

יעל גרמן: אישה שנבחרה על-ידי הציבור, הציבור.

יעל גרמן: אתה אומר שהציבור לא רלוונטי, חבר הכנסת זוהר.

דוד ביטן: תתנצל.

דוד ביטן: מיקי, תתנצל בפניה.

דוד ביטן: אתה לא יכול להגיד לה: את לא רלוונטית.

מכלוף מיקי זוהר: אני?

מכלוף מיקי זוהר: אני אחזור על דבריי.

מכלוף מיקי זוהר: סליחה, אני מתנצלת בפנייך.

מכלוף מיקי זוהר: את ממש ממש לא רלוונטית.

תמר זנדברג: לא התקבלה.

שלי יחימוביץ': 59 הח"כים פה לא רלוונטיים.

מכלוף מיקי זוהר: אני מקצין ואומר, את ממש ממש לא רלוונטית.

תמר זנדברג: תודה, יוסי.

תמר זנדברג: הסולידריות - - - , אני מודה לך.

באסל גטאס: זה התרבות שלכם.

באסל גטאס: אתה מבקש ממנו להתנצל הוא אומר לה פעמיים לא רלוונטית.

דוד ביטן: מיקי, מיקי, אני קורא לך לסדר פעם שנייה.

מכלוף מיקי זוהר: מה אתה רוצה ממני?

מכלוף מיקי זוהר: הם פונים אליי.

דוד ביטן: עוד פעם אחת, אתה יוצא.

באסל גטאס: זה מבייש, באמת בושה.

דוד ביטן: די, גטאס.

מכלוף מיקי זוהר: אתה בושה, אתה בושה בהתגלמותה.

מכלוף מיקי זוהר: אתה בושה למדינת ישראל.

דוד ביטן: מיקי, באת לפוצץ את הישיבה או מה?

חיים ילין: אדוני היושב-ראש, אם חבר הכנסת מיקי זוהר לא יתנצל אז זה לא רק תמר, זה כל הח"כים באופוזיציה הם לא רלוונטיים ואין לנו מה לעשות בדיון.

יעל גרמן: וגם הציבור לא רלוונטי.

דוד ביטן: אני קראתי לו לסדר פעם שנייה.

חיים ילין: אם אתם רוצים דיקטטורה, דוד, בבקשה חבר הכנסת דוד ביטן.

חיים ילין: דיקטטורה, זה בדיוק מה שמיקי רוצה.

דוד ביטן: ילין, ילין, ביקשתי ממנו להתנצל, הוא לא רצה.

דוד ביטן: אני מתנצל בשם חברי הליכוד האחרים בעניין הזה.

חיים ילין: לא, זה לא עובד כך.

דוד ביטן: מה אני יכול לעשות?

דוד ביטן: אני לא הבייביסיטר של אף חבר כנסת.

דוד ביטן: אתה יכול לדבר.

דוד ביטן: אני בשם סיעת הליכוד מתנצל.

דוד ביטן: כולם רלוונטיים, כל אחד עושה את העבודה שלו.

דוד ביטן: אבל לא להפריע, זה הכול.

חיים ילין: כבוד היושב-ראש, אני חושב שזה רק מראה בדיוק את האטימות.

חיים ילין: המשפט הזה של החבר מיקי זוהר מראה את האטימות שיש ואת חוסר הקשב שיש כלפי העם.

חיים ילין: כי אם אנחנו לא רלוונטיים אז חצי מהעם לא רלוונטי.

חיים ילין: זה המשמעות של דמוקרטיה.

חיים ילין: לפסול אנשים בגלל דעותיהם או בגלל שהם נמצאים באופוזיציה זה לבוא ולהגיד לחצי מהעם: חבר'ה, אתם לא שווים.

חיים ילין: עכשיו אפשר להתחיל את הדיון.

חיים ילין: הדיון מתחיל מזה שאם יש שר, שניים ושלושה, שברחו מהאחריות על מתווה הגז, אם יש שר שבגלל סעיף 52 עוזב את המשרד שלו וראש הממשלה בכיף קולט את כל הטוב הזה אליו - - -

דוד ביטן: הגשתם בג"צ על זה.

חיים ילין: רגע, אל תענה לי.

חיים ילין: הוא קולט הכול אליו, אין עכשיו מצב כזה של ניגוד אינטרסים.

חיים ילין: אבל הח"כים שצריכים לבוא, תסלח לי, לבחור לעצמם ולהגיד מה השכר, גם טייס אוטומטי יש לו טייס.

חיים ילין: יש לו קברניט שמוביל בסופו של דבר ממקום למקום.

דוד ביטן: מזל"ט.

חיים ילין: כמומחה למזל"טים אני אומר לך שאני פשוט שומע אותם בלילה, כמעט כל לילה.

חיים ילין: הם מגנים על הבית שלי.

חיים ילין: גם למזל"ט יש קברניט שמוביל אותו מנקודה מסוימת לנקודה.

חיים ילין: לבוא ולהאשים את הטייס האוטומטי בכל דבר, זה לא מכובד באמת.

דוד ביטן: אתייחס לזה בסוף, אין בעיה.

חיים ילין: אני חושב שחברי הכנסת לא צריכים להיות בכלל בדיון כזה, אלא אם יש כבר דיון כזה לבוא ולהגיד: חברים יקרים, אנחנו בכלל לא צריכים לקבוע את השכר שלנו.

חיים ילין: יש פה ועדה ציבורית.

שלי יחימוביץ': הנה, הוועדה הציבורית קבעה.

שלי יחימוביץ': לא מקבלים את ההמלצה שלה.

חיים ילין: הדיון הזה נמצא לפני תקציב המדינה והוא מחובר גם לשוויון בנטל והוא מחובר בהמון ערכים לפוליטיקה שהיא רדודה לחלוטין, ואני חושב שמחובתנו לקיים דיון יחד עם הוועדה להקפיא את השכר שלנו.

חיים ילין: אתם תפעילו את הטייס האוטומטי?

חיים ילין: אני נמצא בניגוד אינטרסים.

חיים ילין: אני הקמתי את האגודה למען החייל במועצה אזורית אשכול.

חיים ילין: כל תוספת שכר עוברת לשם.

חיים ילין: אנחנו מאכילים 2,500 חיילים כל בוקר.

שלי יחימוביץ': חיים, זה לא קשור.

שלי יחימוביץ': נדבה זה נדבה, תרומה זו תרומה, שכר זה שכר.

חיים ילין: לא נדבה.

חיים ילין: כל עוד שבטייס האוטומטי אתם תעלו ולא יהיה דיון ציבורי על השכר שלנו – ציבורי, לא שלנו על עצמנו – אז אנחנו נמשיך לתרום את התרומה הזו.

חיים ילין: מישהו אחר ייהנה ממנה.

שלי יחימוביץ': אנחנו נוכל לתרום גם בלי עליית שכר.

דוד ביטן: אנחנו לא הספקנו לתרום עדיין, רק חמישה חודשים בכנסת.

יעל גרמן: אנחנו תורמים כבר עשרה חודשים.

חיים ילין: אני אומר את זה כמחאה.

חיים ילין: גם לנו ביש עתיד יש טייס אוטומטי שכל העלאה עוברת למקום שאנחנו חושבים שחברתית צריך לעשות אותו.

חיים ילין: אסור בשום פנים ואופן להביא לדיון שאנחנו מעמידים את עצמנו מעל העם וקובעים לעצמנו את השכר.

שלי יחימוביץ': לפי הרמב"ם המעלה הגבוהה ביותר של תרומה היא מתן בסתר – קואליציה כאופוזיציה.

דוד ביטן: זה נכון.

חיים ילין: אני מכיר את אלה שתורמים בסתר והם שמים את זה בטוויטר.

דוד ביטן: אני מסכים עם שלי יחימוביץ בעניין הזה.

דוד ביטן: מי שרוצה לתרום – שיתרום.

דוד ביטן: אנחנו דנים עכשיו בדיון עקרוני, לא קשור - - -

יעל גרמן: אף אחד לא ידע שתרמנו עשרה חודשים.

יעל גרמן: העלו את זה על השולחן אז אמרנו.

יעל גרמן: לא אנחנו העלינו את זה.

יעל גרמן: עשרה חודשים אף אחד לא ידע מזה.

שלי יחימוביץ': תחקירנים גילו את התרומה של יש עתיד.

שלי יחימוביץ': זו תרומה סודית - - -

חיים ילין: גם שלך וגם של דוד.

יעל גרמן: לא.

יעל גרמן: מישהו בא ואמר: למה אתם לא תורמים אם אתה מתנגדים?

יעל גרמן: אז מה נגיד?

יעל גרמן: אנחנו לא תורמים?

יעל גרמן: אז אמרנו: אנחנו תורמים.

דוד ביטן: את לא היית חברת כנסת ב-2012.

דוד ביטן: אבל ב-2012 כינסו את ועדת הכנסת והחליטו לבטל את כל ההקפאות והחזירו.

דוד ביטן: זה היה בסדר גמור.

דוד ביטן: עושים הצגה של הקפאה ואחרי זה מחזירים.

דוד ביטן: לפחות אנחנו אומרים את האמת.

דוד ביטן: מדברים באופן עקרוני.

יעל גרמן: אתה צודק, אנחנו מובילים את זה.

חיים ילין: דוד, אתה היית בראשון לציון.

חיים ילין: אתה ראית פעם עיר או מועצה שמעלה לעצמה שכר?

חיים ילין: אתה ראית דבר כזה?

חיים ילין: אין חיה כזו.

דוד ביטן: זה לא רלוונטי מה שאתה אומר.

חיים ילין: למה זה לא רלוונטי?

דוד ביטן: אסביר לך אחר כך.

דוד ביטן: אמרתי שאני אתייחס בסוף.

חיים ילין: טלי, את העלית לעצמך את המשכורת?

יעל גרמן: אני רק רוצה לענות.

חיים ילין: ולמהנדס שלך העלית את המשכורת?

טלי פלוסקוב: למהנדס כן.

חיים ילין: בתור מה?

טלי פלוסקוב: - - - ב-65% - - -

יעל גרמן: אמר היושב-ראש:

יעל גרמן: למה לא פעלנו ב-2012?

יעל גרמן: אני חייבת לציין שמהרגע שנכנסנו, מי שהוביל את המאבק זה שמעון סולומון, חבר כנסת.

יעל גרמן: הוא פנה.

דוד ביטן: לא, היו תמיד ח"כים שהובילו את המאבק הזה.

דוד ביטן: זה לא שייך.

דוד ביטן: כל שנה יש מישהו תורן בעניין הזה.

יעל גרמן: אני מדברת על 2013.

יעל גרמן: מהרגע שנכנסנו פנינו לוועדה.

יעל גרמן: ביקשנו לשנות את ההחלטה.

יעל גרמן: מהרגע שלא שינו עשינו מה שעשינו ולא אומר כי זה מתן בסתר.

דוד ביטן: חבר הכנסת שטרן, בבקשה.

אלעזר שטרן: אני רוצה לדבר רגע על תרבות הלא רלוונטיים.

דוד ביטן: בבקשה, חבר כנסת יכול לדבר על מה שהוא רוצה.

אלעזר שטרן: אני רוצה להגיד גם למה – בגלל שאני לא מאשים את חבר הכנסת מיקי זוהר.

מרב מיכאלי: תינוק שנשבה.

אלעזר שטרן: לא, לא.

אלעזר שטרן: אני לא רוצה לדבר אישית.

אלעזר שטרן: אני חושב שכל הדיון הזה הוא דיון שבתשתית שלו יש לא רלוונטי.

אלעזר שטרן: אדוני היושב-ראש, כשאתה מכנס את הוועדה הזו אתה אומר לוועדה המייעצת: אתם לא רלוונטיים.

אלעזר שטרן: אנחנו לא יכולים כחברי כנסת, גם אם קודמנו מינו ועדה מייעצת, לקבל את ההמלצות שלה כשזה נוח לנו או כשזה לא נוח לנו, וזה בדיוק העניין.

אלעזר שטרן: אני ממש חושב שהעניין הוא הרבה יותר תרבותי מאשר עניין שקלי וכספי בהקשרים האלה.

אלעזר שטרן: מה אנחנו משדרים לציבור?

אלעזר שטרן: אנחנו משדרים לציבור שמדינת ישראל או הדרג המחליט ימנה ועדות.

אלעזר שטרן: ואם המסקנות יתאימו לנו, נקבל אותן.

אלעזר שטרן: ואם לא יתאימו לנו, במיוחד לא באופן אישי, אז לא נקבל אותן.

אלעזר שטרן: מי האנשים הבאים שיסכימו ללכת לוועדות כאלה?

אלעזר שטרן: איזה רמה של אנשים אנחנו רוצים שילכו לאייש אותן כשהם יודעים שאנחנו יותר חזקים מהם?

אלעזר שטרן: התרבות הזו של למנות ועדה ולתת לה את כל הסמכות ואחרי זה להגיד לה: אתם לא רלוונטיים – שלא נתפלא אחר כך שאת דפוס מחשבה הזה שביטא פה עכשיו - - - אתה התנצלת אני מקבל את ההתנצלות שלך.

מכלוף מיקי זוהר: לא יודע למה התנצלת.

דוד ביטן: אתה לא צריך להגיד לאנשים לא רלוונטיים.

מכלוף מיקי זוהר: יש חלק שהם לא רלוונטיים, מה לעשות?

מכלוף מיקי זוהר: תיכף אסביר לך גם למה.

אלעזר שטרן: אני חושב שזאת לא התנהגות.

אלעזר שטרן: זו אמירה תרבותית מעליבה.

אלעזר שטרן: אתה יודע, פרט שהיה בכלל ויצא מן הכלל ללמד, לא ללמד על עצמו יצא, אלא על הכלל כולו יצא ללמד.

אלעזר שטרן: בהקשר הזה אני חובש את אותם ספסלים, גם אם מצד אחר, כמו חבר הכנסת מיקי זוהר.

אלעזר שטרן: כשחבר כנסת אומר על חבר כנסת אחר: אתה לא רלוונטי, זה פוגע גם בי וגם ב - - -

אורן אסף חזן: חבר הכנסת שטרן, הפנסיה התקציבית שלך רלוונטית או לא רלוונטית לנושא?

אלעזר שטרן: הנה, עכשיו הדיון הזה.

אלעזר שטרן: ראית?

אורן אסף חזן: אני רוצה לדעת רק אם הפנסיה התקציבית שהוא מקבל רלוונטית או לא רלוונטית לנושא הזה.

אורן אסף חזן: הפופוליזם הזה נמאס כבר, מספיק.

דוד ביטן: חזן, תקבל זכות דיבור.

דוד ביטן: תתייחס לנושא של פנסיות.

אורן אסף חזן: אנשים יושבים בבית, לא מגיעים לוועדות, לא מגיעים למליאה.

אורן אסף חזן: גם ככה ממנים אותם בלי התמודדות.

אורן אסף חזן: מפלגה לא דמוקרטית, והם עושים פופוליזם על הכנסת ועושים לכולנו דה-לגיטימציה.

אורן אסף חזן: תתחילו לעבוד, אחרי זה תהיה לכם זכות לדבר.

אורן אסף חזן: חבורה של - - -

יעל גרמן: גם ההתפרצויות שלך נמאסו, גם ההתפרצויות שלך נמאסו.

יעל גרמן: מנסה להשתלט על כל דיון.

דוד ביטן: חזן, מספיק.

דוד ביטן: נתתי לך, אבל מספיק.

אלעזר שטרן: אני משתתף בצערך על זה שחבר הכנסת חזן ב - - -

אורן אסף חזן: אני משתתף בצער המדינה שאנשים כמוך הם חברים בכנסת.

יעל גרמן: אי-אפשר - - -, זה מוזיל את הדיון.

אלעזר שטרן: אין גבולות למה מנצלים כשבקואליציה יש רק 61.

אורן אסף חזן: תגיד את האמת, לא תהיה שום בעיה.

דוד ביטן: אני קורא לך לסדר פעם ראשונה.

אורן אסף חזן: שרק יגיד את האמת - - -

דוד ביטן: הוא יגיד מה שהוא רוצה.

דוד ביטן: כל עוד הוא לא פוגע בחברים, הוא יכול להגיד מה שהוא רוצה.

אורן אסף חזן: הוא פוגע מאוד.

אורן אסף חזן: כשהוא מסתיר הוא פוגע מאוד.

דוד ביטן: מספיק, חזן.

דוד ביטן: מספיק.

אלעזר שטרן: אני סיימתי את דבריי.

אלעזר שטרן: אני לא מוכן להיות חלק מוויכוח איתו.

אורן אסף חזן: מי אמר פנסיה תקציבית ולא קיבל?

דוד ביטן: יוסי יונה, בבקשה.

דוד ביטן: חזן, אתה רוצה לדבר?

דוד ביטן: ברשות אתה לא מדבר, זה מעניין.

דוד ביטן: רק בלי רשות.

אורן אסף חזן: ברשותך, אני אדבר.

יוסי יונה: לאחר הדיון המתלהם באמת שמתקיים כאן, יש לנו פה הזדמנות לשמור על הכבוד שלנו גם בגינוי של אמירות שכאלה.

יוסי יונה: חברי באמת הטוב מיקי זוהר, זה לא לעניין.

יוסי יונה: כבוד היושב-ראש, אתה מגלה רגישות ואתה מנסה להגיע לאיזושהי פשרה מאוזנת.

יוסי יונה: אבל עדיין אני מפציר בך ובחברות ובחברי הכנסת שיושבים סביב השולחן הזה לגלות אף רגישות גדולה יותר בעניין הזה.

יוסי יונה: הציבור מסתכל עלינו והחברה הישראלית מאופיינת באחד מפערי השכר הגדולים.

יוסי יונה: כפי אנחנו יודעים, המחקר הבין-לאומי של פערי השכר תורמים לפערים בכלל חברתיים וכלכליים.

יוסי יונה: לכן, כשאנחנו יושבים בהזדמנות שכזו ודנים בהעלאת השכר שלנו יש בזה טעם לפגם.

יוסי יונה: מה גם, כפי שצוין לפני כן, אנחנו יודעים שחצי מהמשתכרים במשק היום, משתכרים פחות מ-6,000 שקל, והנה אנחנו פה דנים בהעלאה כזו או אחרת של השכר שלנו, שאנחנו דנים בכך יש בעיה.

יוסי יונה: אני מצטרף לאלה שחושבים שאנחנו צריכים לכבד את הוועדה הציבורית, לקבל את ההמלצה שלה באמת באופן בלתי תלוי במדד א' או במדד ב', בין אם זה מדד לצרכן או בין אם זה ההצמדה.

יוסי יונה: בואו באמת ונשמור על כבודנו.

יוסי יונה: בואו נראה לציבור הרחב שאנחנו רגישים ושאנחנו יכולים להוות דוגמה.

יוסי יונה: אנחנו אכן עובדים קשה.

יוסי יונה: השכר שלנו הוא שכר נאה, ולטעמי אין מקום שנעלה אותו.

יוסי יונה: אני ממליץ לך, אדוני היושב-ראש, ולחברות ולחברי הכנסת, לקבל את ההמלצה של הוועדה הציבורית ולהקפיא את שכרנו.

יוסי יונה: אם נצטרך להעלות אותו בעתיד עדיין תהיה לנו הזדמנות.

יוסי יונה: תודה.

דוד ביטן: מיקי זוהר.

מכלוף מיקי זוהר: אדוני, אני מניח שדבריי לא ימצאו חן בעיני חברי הוועדה.

דוד ביטן: אבל בלי לפגוע, אני מבקש.

מכלוף מיקי זוהר: לא, לא רוצה לפגוע.

מכלוף מיקי זוהר: אני רק רוצה לומר דברים.

מכלוף מיקי זוהר: אני רק מבקש מאדוני לא לתת לאף אחד להפריע לי וכמו שקראת לי לסדר - - -

יעל גרמן: רק לך מותר להפריע?

חיים ילין: מה שמותר לך, לאחרים לא, כי אתה מורם מעם, מהקואליציה.

חיים ילין: אתה מורם מעם.

דוד ביטן: חיים, אתה בדרך כלל מנומס.

דוד ביטן: רבותיי, לא להפריע.

אורן אסף חזן: אתה מדבר על מורם מעם?

מכלוף מיקי זוהר: אני חושב שדווקא בשמאל - אלה מרגישים יותר מעם, לא אנחנו בימין.

מכלוף מיקי זוהר: אנחנו עמך.

אורן אסף חזן: אין גבולות ליהירות.

דוד ביטן: חזן, גם לחבר שלך אתה מפריע?

חיים ילין: אני באמת מרחם על כולנו שאתם נמצאים בקואליציה כזו עם אנשים כאלה, באמת אני מרחם.

דוד ביטן: ילין, אני קורא אותך לסדר פעם ראשונה.

אורן אסף חזן: - - - חתיכת חצוף.

אורן אסף חזן: שכחת את הקסאם בבית.

אורן אסף חזן: שכחת בבית עוד כמה דברים חוץ מאת הקסאם.

חיים ילין: חד-משמעית, חד-משמעית.

דוד ביטן: ילין, אני קורא אותך לסדר פעם ראשונה.

דוד ביטן: דבר.

דוד ביטן: אני קראתי אותך לסדר.

חיים ילין: לא יודע, יש פה אנשים שבאו מחו"ל.

חיים ילין: אבל באו מאיזשהו מקום שאני לא יודע מה עשו שם באמת.

דוד ביטן: אתה גם פוגע, זו גם פגיעה.

דוד ביטן: להגיד שלאנשים אין יכולת זו גם פגיעה.

אורן אסף חזן: נשלח אותך לסיבוב, אני אלמד אותך.

אורן אסף חזן: להגיד שלאנשים אין יכולת זו פגיעה.

מכלוף מיקי זוהר: חיים, אנחנו יודעים שאתה מגיע ממעוז שמאל, אבל לא צריך להתנשא.

חיים ילין: מעוז השמאל שלי זה ג'בלייה.

חיים ילין: אתה מכיר אותו?

חיים ילין: תכיר אותו.

מכלוף מיקי זוהר: בואו נדבר על דברים רציניים עכשיו.

מכלוף מיקי זוהר: ראשית, שיהיה ברור למי שלא היה ברור, אין בכלל שאלה שלאופוזיציה יש ערך חשוב ומהותי בדמוקרטיה הישראלית.

מכלוף מיקי זוהר: אך יש כמה באופוזיציה שהם באמת לא רלוונטיים.

מכלוף מיקי זוהר: לכן, חשוב שאני אבהיר.

מכלוף מיקי זוהר: מי שאני חושב שהוא לא רלוונטי, אמרתי לו.

מכלוף מיקי זוהר: כי לצערי הרב, אנחנו מזהים מצב שהאופוזיציה איבדה כבר את ההגינות שלה.

מכלוף מיקי זוהר: אני גם חוויתי את זה בוועדת הכספים כמרכז הקואליציה בוועדה.

מכלוף מיקי זוהר: ראיתי את התנהלות האופוזיציה.

יואל חסון: מה ראית?

יואל חסון: את האופוזיציה שעובדת, שמבטלת כל מיני חוקים שאתם רוצים להפיל על העם הזה?

אורן אסף חזן: לא ביטלתם שום דבר.

יואל חסון: מה אתה אומר?

מכלוף מיקי זוהר: ראיתי את ההתנהלות של האופוזיציה.

מכלוף מיקי זוהר: שום דבר היא לא השיגה, שום דבר היא לא השיגה.

מכלוף מיקי זוהר: כל מה שהיא השיגה זה בזכות מה שאנחנו בקואליציה רצינו והסכמנו.

יואל חסון: אה, באמת?

יואל חסון: כי לא היה לכם רוב, לא יכולתם.

יואל חסון: נכנעתם כי לא יכולתם.

מכלוף מיקי זוהר: היה לנו רוב, אתה לא מבין כמה היה לנו רוב.

מכלוף מיקי זוהר: אני גייסתי את הרוב.

מכלוף מיקי זוהר: אבל מה קרה בסוף?

מכלוף מיקי זוהר: אנחנו ויתרנו ונתנו לאופוזיציה צ'ופרים והיא אפילו לא הצביעה אתנו.

מכלוף מיקי זוהר: אפילו פעם אחת היא לא הצביעה אותנו.

יואל חסון: כי לא היה לכם רוב.

יואל חסון: אני מכיר אותך.

יואל חסון: אם היה לכם רוב, לא הייתם מתפשרים בכלום.

מכלוף מיקי זוהר: היה לנו רוב.

דוד ביטן: יואל חסון, בחייך.

דוד ביטן: אתה רוצה לדבר?

דוד ביטן: אני אתן לך.

מכלוף מיקי זוהר: מה שקורה זה דבר פשוט.

מכלוף מיקי זוהר: האופוזיציה כל היום עוסקת בפופוליזם זול.

מכלוף מיקי זוהר: היא זורה חול בעיני הציבור והיא משקרת את הציבור.

מכלוף מיקי זוהר: לי זה נמאס.

מכלוף מיקי זוהר: אני לא מוכן לקבל את זה יותר.

חיים ילין: מיקי, אתה הצבעת נגד ניצולי השואה.

חיים ילין: אתה יודע את זה?

חיים ילין: אתה הצבעת נגד ניצולי השואה.

חיים ילין: אחמד טיבי הצביע בעד.

חיים ילין: אותם אנשים שאתם מתעלמים, אחמד טיבי הצביע בעד ואתם נגד.

מכלוף מיקי זוהר: זה הפופוליזם שלכם.

מכלוף מיקי זוהר: אנחנו ניתן לחיילים ואנחנו ניתן לניצולי השואה.

מכלוף מיקי זוהר: לא אתם תיתנו להם.

מכלוף מיקי זוהר: אתם קיבלתם תשובה מהציבור שאתם לא רצויים בקואליציה.

מכלוף מיקי זוהר: זה גם מה שימשיך להיות.

חיים ילין: בגלל פופוליזם - כן ממש, מיקי.

חיים ילין: ממש, ממש.

מכלוף מיקי זוהר: אנחנו ממשיכים לעבוד בקואליציה ועובדים יום יום שעה שעה למען כל הציבור במדינת ישראל והתוצאות בשטח ברורות.

אורן אסף חזן: יואל, אני מבין שאתה רוצה לראות סרט, אבל לא כולם - - -

חיים ילין: אולי יורידו את השכר של חברי כנסת של האופוזיציה שהם לא עושים כלום - נראה לי הכי טוב.

חיים ילין: ככה יעלו את חברי הכנסת של הקואליציה, יורידו של האופוזיציה שהם לא עושים כלום.

יעל גרמן: נכון, ואז יהיה ממוצע.

אורן אסף חזן: אתם גם כך לא מגיעים לכנסת ולא עובדים.

דוד ביטן: די, ילין.

חיים ילין: למה רק להם מותר להפריע?

דוד ביטן: אבל אמרתי, קראתי לסדר להם.

דוד ביטן: קראתי פעם אחת, לא רוצה לקרוא פעם שנייה.

חיים ילין: אבל הם מצפצפים.

דוד ביטן: לא נכון, הם שתקו בסוף.

דוד ביטן: כן, בבקשה.

דוד ביטן: יש לך עוד דקה לדבר.

דוד ביטן: בגלל שהפריעו לך, הוספתי לך דקה למרות שהאמת היא שלא הגבלתי אף אחד.

מכלוף מיקי זוהר: אז אל תגביל אותי.

תמר זנדברג: סליחה, מה קרה?

אורן אסף חזן: לא, היא לא תקרא לי חצוף.

תמר זנדברג: למה לא?

אורן אסף חזן: אין בעיה, היא לא תשב פה.

תמר זנדברג: למה?

תמר זנדברג: למה?

דוד ביטן: חזן, מה קרה?

אורן אסף חזן: אנשים בקהל לא יקראו קריאות ביניים - - - לחברי כנסת.

דוד ביטן: מי קרא לך חצוף?

תמר זנדברג: לא, סליחה.

תמר זנדברג: היא אזרחית במדינה, עם כל הכבוד.

תמר זנדברג: מה קרה?

אורן אסף חזן: גם אם היא אזרחית, לא אזרחית, שתדבר בכבוד.

אורן אסף חזן: אני לא - - -

תמר זנדברג: תזלזל במי שאתה - - -

דוד ביטן: זנדברג, זנדברג.

תמר זנדברג: סליחה, לא, לא, לא.

דוד ביטן: זנדברג, עם כל הכבוד, אני זוכר שהוצאת את כל הקהל כמעט שמחא כפיים נגד מה שאמרת בוועדת הסמים.

תמר זנדברג: נכון, הייתי יושבת-ראש הוועדה.

דוד ביטן: אני אומר חד-וחלק, כל מי שבצד פה יידבר ויכנה את הח"כים בכינויים או יפריע להם, ייצא החוצה.

אורן אסף חזן: שתעמוד ותתנצל.

אורן אסף חזן: מה זה הדבר הזה?

דוד ביטן: לא צריך את ההתנצלות שלה, היא לא חשובה לנו.

מכלוף מיקי זוהר: אני אומר דבר פשוט.

מכלוף מיקי זוהר: הקואליציה עובדים יום יום, שעה שעה, למען כלל הציבור במדינת ישראל, וזה לא משנה מאיפה הוא מגיע.

מכלוף מיקי זוהר: גם אם זה איש שמאל מתל-אביב וגם אם זה ערבי מאום אל פחם כולם מקבלים את השירות ואת הטיפול הממלכתי ביותר והם נהנים מהעשייה הממלכתית שלנו.

אוסאמה סעדי: מיקי, האופוזיציה לא עובדת?

אוסאמה סעדי: רק הקואליציה עובדת?

דוד ביטן: כל אחד עושה את העבודה שלו.

דוד ביטן: אלה עושים ואלה עושים.

מכלוף מיקי זוהר: שיהיה ברור, ושלא יהיה למישהו ספק, העשייה שלנו היא ממלכתית למען כלל הציבור במדינת ישראל.

מכלוף מיקי זוהר: אבל היא לא מושפעת מהפופוליזם הזול של האופוזיציה.

יואל חסון: אתה מתכוון – היא מלכותית.

יואל חסון: מלוכת נתניהו - - -

מכלוף מיקי זוהר: מבחינתנו, אנחנו נמשיך באמת לעשות למען העם והוא גם, בעזרת השם, ימשיך לתמוך בנו.

מכלוף מיקי זוהר: לשורש העניין, לשכר חברי הכנסת, אני רוצה לומר - - -

מרב מיכאלי: אחרי שדיברת, להסית סתם.

מכלוף מיקי זוהר: לא, לא.

מכלוף מיקי זוהר: זה ממש לא הסתה, אפילו לא קרוב להסתה.

מכלוף מיקי זוהר: הסתה זה בדיוק מה שאתם עושים בשמאל יום יום, שעה שעה.

מכלוף מיקי זוהר: אני מרגיש את זה כל יום, שעה שעה.

מכלוף מיקי זוהר: מה לעשות, אני חבר כנסת ימני אז בשמאל תמיד ינסו לתקוף - - -, מה לעשות?

יואל חסון: אתה מרגיש שמסיתים נגדך?

יעל גרמן: אתה הרוב, מה אתה מרגיש?

מכלוף מיקי זוהר: תתפלאי, אבל גם הרוב מרגיש את עריצות השמאל.

מכלוף מיקי זוהר: אנחנו מרגישים אותו עד היום.

מכלוף מיקי זוהר: התחלנו בתקופת מפא"י, אנחנו אנשים מזרחיים הרי ויודעים מה זה קיפוח.

מכלוף מיקי זוהר: התחלנו בתקופת מפא"י וזה עדיין ממשיך גם היום.

מכלוף מיקי זוהר: אבל אנחנו מטפלים בזה ואנחנו גם מנצחים.

מכלוף מיקי זוהר: ברוך השם, אנחנו גם מושלים, וזה מה שיהיה.

יעל גרמן: הפוסל, במומו פוסל.

יואל חסון: זה לא ייאמן שהוא במפלגה שבה הייתי פעם.

יואל חסון: לא ייאמן, זה הליכוד של היום.

יואל חסון: זה לא הליכוד שאני גדלתי עליו.

אורן אסף חזן: אנחנו כבר שכחנו שהיית בה פעם אחרי כל המפלגות שעברת בדרך.

אורן אסף חזן: שכחנו איפה התחלת אחרי כל מה שעברת בדרך.

יואל חסון: - - - אתה לא איש ליכוד.

מכלוף מיקי זוהר: אני מחבב אותך.

יואל חסון: אתה לא איש ליכוד, איש ליכוד אמיתי לא מדבר כך.

אורן אסף חזן: תגיד לי איפה אתה היום.

אורן אסף חזן: בבל"ד, ברשימה המשותפת?

מכלוף מיקי זוהר: אתה לא איש ליכוד, אני איש ליכוד.

יואל חסון: היום אני לא איש ליכוד, אני לא יכול להיות איש ליכוד.

אורן אסף חזן: אתה איש הרשימה המשותפת.

מכלוף מיקי זוהר: אתה איש שאני מחבב, לכן אני לא מרחיב.

יואל חסון: אתה לא היית בליכוד - - -

אורן אסף חזן: יואל, אני הייתי בליכוד.

מכלוף מיקי זוהר: עזבת את דרכו של הליכוד, הלכת לדרך אחרת.

יואל חסון: אנשים כמוך השתלטו על הליכוד.

יואל חסון: אתה נציג הדרום שמדבר על ההתנחלויות מהבוקר עד הלילה.

יואל חסון: אתה לא עושה כלום בשביל הדרום שאתה בא ממנו.

יואל חסון: כל היום אתה מטייל בהתנחלויות.

מכלוף מיקי זוהר: 400 מיליון שקל הבאתי לפיתוח הנגב.

מכלוף מיקי זוהר: זה אני הבאתי את זה לוועדת הכספים, לא אף אחד אחר.

מכלוף מיקי זוהר: אני לא עושה למען הנגב?

מכלוף מיקי זוהר: אני כל היום עושה למען הנגב.

אורן אסף חזן: למה אתה מתנצל בכלל?

דוד ביטן: יואל, יואל.

דוד ביטן: יואל, אני קורא לך לסדר.

דוד ביטן: יואל, אני אוציא אותך.

מכלוף מיקי זוהר: אני לא רוצה לתקוף אותך כי אני מכבד אותך.

מכלוף מיקי זוהר: יש לי הרבה מה לומר.

דוד ביטן: מיקי, יש לך חצי דקה לשורש העניין.

מכלוף מיקי זוהר: לשורש העניין – יש כאן את חברי יש עתיד שהרי יש עתיד מתאפיינים בעיקר בפופוליזם זול.

אלעזר שטרן: מיקי, אתה בדקת אם בוועדה הם - - -?

מכלוף מיקי זוהר: הרי כל מה שעושה ראש המפלגה שלהם זה לומר בדיוק את מה שהציבור רוצה לשמוע.

מכלוף מיקי זוהר: הוא שובר ימינה, שמאלה, מרכזה.

מכלוף מיקי זוהר: זה יאיר לפיד ויש עתיד אז אני לא מתפלא.

מכלוף מיקי זוהר: יש פה עוד כמה חברים שגם מנסים לגזור הון פוליטי בהקשר של שכר חברי הכנסת.

מכלוף מיקי זוהר: לי זה ממש לא משנה אם השכר יעלה או לא יעלה.

מכלוף מיקי זוהר: ברוך השם לא חסר לי פרנסה.

מכלוף מיקי זוהר: אשתי מרוויחה אפילו טוב יותר ממני, ברוך השם.

מכלוף מיקי זוהר: לא מעניין אותי אם זה יעלה או לא.

מכלוף מיקי זוהר: אבל כואב לי שיש הרבה חברי כנסת, אלה הרלוונטיים כמובן, לא הלא רלוונטיים, שמצדיקים את השכר שלהם ועובדים קשה מאוד גם באופוזיציה, גם בקואליציה, ועובדים מבוקר עד ערב.

חיים ילין: אה, פתאום באופוזיציה עובדים קשה.

מכלוף מיקי זוהר: לא, לא.

מכלוף מיקי זוהר: אתה מהלא רלוונטיים, אל תדאג.

מכלוף מיקי זוהר: אני מדבר על הרלוונטיים.

חיים ילין: מיקי, אני יודע שאני לא רלוונטי.

מכלוף מיקי זוהר: אלה שעובדים קשה לא צריכים להתבזות פה היום כי ייתנו להם עוד 700 או 800 שקל בחודש שהם יוכלו להמשיך לעשות את עשייתם בצורה טובה ומכובדת למען עם ישראל.

מכלוף מיקי זוהר: אבל יש את הפופוליסטים, אנחנו מכירים אותם.

מכלוף מיקי זוהר: אנחנו גם נדע איך להתמודד איתם.

מכלוף מיקי זוהר: בסוף הציבור נותן את התשובות בקלפי, והוא ימשיך לתת אותן, בעזרת השם.

דוד ביטן: תודה רבה.

יעל גרמן: לא הבנתי אם אתה בעד או נגד.

דוד ביטן: לא משנה.

דוד ביטן: בהצבעה תראי.

דוד ביטן: אין הצבעות חשאיות.

יעל גרמן: זה נשמע לי שהוא נגד.

אורן אסף חזן: אה, זה לא מאחורי פרגוד היום?

דוד ביטן: לא, לא.

דוד ביטן: יש השפעה של הממד החמישי.

דוד ביטן: הממד החמישי זה התקשורת.

אורן אסף חזן: זה הרשות החמישית שרוחה מרחפת מעל הכול.

אורן אסף חזן: עיקרון הפרדת הרשויות נשמר.

יואל חסון: אורן, מה שבאמת כיף כאן זה שכולם שנונים.

דוד ביטן: אורן, בבקשה תתחיל לדבר.

דוד ביטן: אורן, אני אגביל אותך.

אורן אסף חזן: תן לי לדבר.

אורן אסף חזן: אדוני היושב-ראש, חברי הכנסת, אני חושב שיש פה כמה חברים שקצת התבלבלו.

אורן אסף חזן: הנושא הוא בכלל לא שכר הח"כים.

אורן אסף חזן: השיח הוא בכלל עזות המצח שיש אצל חלק מהחברים, לא רק בכנסת הזו, שהם ממשיכים מסורת עגומה רצופת שנים של חברי כנסת שבשביל איזשהו סינק או כותרת או שהשם שלהם יופיע כי אף אחד לא באמת מכיר אותם אז הם בוחרים לייצר דה-לגיטימציה לחברי הכנסת ולכנסת ישראל.

דוד ביטן: אתה אומר את זה כמומחה לתקשורת?

אורן אסף חזן: אני ותקשורת?

אורן אסף חזן: מה לי ולתקשורת?

חיים ילין: אורן חזן, הפעם אני איתך.

חיים ילין: אני מבקש שהעלאת המשכורת שלנו תהיה בז'יטונים.

חיים ילין: אני ממש איתך.

אורן אסף חזן: בוא, הנה, זה מרגיש כאילו חנוך דאום רשם לך פאנצ'ים.

אורן אסף חזן: יש לך עוד כמה בשרוול?

אורן אסף חזן: כי לבד אתה לא מסוגל, חיים ילין.

דוד ביטן: למה לפגוע?

דוד ביטן: גם אתה פגעת.

דוד ביטן: מה זה רלוונטי לדיון?

דוד ביטן: עזוב.

דוד ביטן: זה פגיעה אישית.

דוד ביטן: לא צריך לפגוע, מספיק.

אורן אסף חזן: חיים, אתה יודע מה הבעיה איתך?

אורן אסף חזן: שגם בז'יטונים אתה לא יודע לספור.

חיים ילין: תאמין לי, אין לי שום בעיה.

יואל חסון: איך אתה יודע?

יואל חסון: ראית אותו?

אורן אסף חזן: עזוב, מה שאני יודע נשאיר.

אורן אסף חזן: מה שקורה בעוטף ישראל כנראה יישאר - - -

דוד ביטן: מה זה רלוונטי לדיון?

דוד ביטן: אל תשיב על זה, עשה לי טובה

אורן אסף חזן: לא, אני מדבר ענייני.

אורן אסף חזן: הייתי שמח לדעת האם לראש המועצה יש פנסיה תקציבית או לא.

אורן אסף חזן: זה דבר שהוא מאוד מעניין אותי.

חיים ילין: אין לו פנסיה תקציבית במילימטר.

חיים ילין: יש לי פנסיה צוברת בדיוק כמו כל ח"כ, ואתה לא תוכל להגיד.

אורן אסף חזן: אתה מבין כמה אתה פתטי?

אורן אסף חזן: חיים, תראה כמה אתה פתטי.

חיים ילין: יותר מזה אני אגיד לך, אני פתחתי חשבון בנק לפני שמונה חודשים.

חיים ילין: אין לי שקל, אין לי רכוש.

חיים ילין: לא היה לי קזינו, לא ניהלתי קזינו, ומעולם לא עזבתי את מדינת ישראל בשביל להעשיר את המשפחה שלי.

חיים ילין: תודה רבה לך.

אורן אסף חזן: חיים, זה נשמע כאילו אתה מקנא בי.

אורן אסף חזן: אל תקנא, נשמה.

אורן אסף חזן: יש לך עוד סיכוי להגיע לאנשהו בחיים.

אורן אסף חזן: אל תקנא.

אורן אסף חזן: חברים, בוא נשים את הדברים על השולחן.

אורן אסף חזן: יש פה חברי כנסת בבית הזה שנהנים מפנסיה תקציבית על חשבון הקופה הציבורית.

אורן אסף חזן: למי שבחדר ולא יודע, פנסיה תקציבית היא כזו שכאשר הם ישבו בכובע הקודם שלהם, בין אם בכיסא ראש עיר, בין אם בצבא, בין אם במשטרה, אז המדינה הרימה להם כסף במרוצת השנים, ומהכסף הזה הם נהנים היום.

מכלוף מיקי זוהר: כל כך צודק, כל כך צודק.

אורן אסף חזן: חלקם אפילו לא מקבלים משכורת מהכנסת, אלא רק השלמה של מאות או אלפי שקלים בודדים.

אורן אסף חזן: ההעלאה הנוכחית או העלאות קודמות או בעתיד בכלל לא משפיעה עליהם.

אורן אסף חזן: אז בן אדם שבכלל לא יקבל את הכסף שבא ואומר כלפי הציבור: חברים, אני מוכן לתרום – איך תתרום את מה שלא שלך בכלל?

אורן אסף חזן: אם אותם חברי כנסת יהיו הגונים מספיק לקום ולהגיד: כן, אני מרוויח 30,000, 32,000, 35,000 שקל מפנסיה תקציבית על חשבון המדינה - חברים, זה על חשבון החלשים ועל חשבון הפריפריה.

אורן אסף חזן: זה על חשבון אותן צעקות שאתם צועקים בוועדת הכספים שאין להעביר כסף – מספיק.

אורן אסף חזן: אתם מדברים על הוועדה הציבורית?

אורן אסף חזן: אני חושב שהוועדה הציבורית הזאת היא לא אובייקטיבית והיא לא רלוונטית והיא לא עושה עבודתה נאמנה.

אורן אסף חזן: כי אם אני פניתי לוועדה הציבורית בחודש מאי, בחודש מאי, ואמרתי: 23,142 שקל מיועד לתקציב סלולר לחברי כנסת, והוועדה התכנסה פעמיים כדי להגיד לי שהיא תתכנס כדי לדון בנושא.

אורן אסף חזן: אז איפה השיניים של הוועדה הציבורית?

אורן אסף חזן: רק כשזה פופולרי לפגוע בחברי הכנסת?

אורן אסף חזן: אבל בפועל דה-פקטו כשאפשר לחסוך מיליונים ולייעד אותם למקומות אחרים היא לא עושה את עבודתה?

אורן אסף חזן: נאה דורש, נאה מקיים.

אורן אסף חזן: הוועדה הציבורית צריכה, קודם כל, לבדוק את עצמה, לבחון את עצמה, ולתת תשובות על נושאים ענייניים, ואחרי זה תעז לבקר את חברי הכנסת.

דוד ביטן: רבותי, חזן, עם כל הכבוד, אני צריך להגן גם על כבוד הוועדה הציבורית.

דוד ביטן: לאט, לאט – מספיק.

אורן אסף חזן: אני אומר לך, אני פניתי לוועדה הציבורית.

יעל גרמן: לפגוע בוועדה הציבורית שאנחנו מינינו?

דוד ביטן: לא צריך לתקוף את הוועדה הציבורית.

דוד ביטן: היא עושה עבודה בתום לב.

מכלוף מיקי זוהר: עכשיו יעל גרמן ואלעזר שטרן יעשו גילוי נאות על הפנסיה התקציבית שלהם.

מכלוף מיקי זוהר: יעל גרמן, תעשי גילוי נאות על הפנסיה התקציבית שאת זכאית לה.

יעל גרמן: לי אין פנסיה תקציבית.

יעל גרמן: כשאני נכנסתי לכהן כראש עיר היתה פנסיה צוברת, ואין לי פנסיה תקציבית.

חיים ילין: אתם שקרנים, אתם לא יודעים את הנתונים.

חיים ילין: גם לטלי יש פנסיה תקציבית.

חיים ילין: פנסיה צוברת יש לכולם לפי חוק.

יעל גרמן: לי אין פנסיה תקציבית.

יעל גרמן: מ-98' יש פנסיה צוברת לכל ראשי הערים, ואני מ-99'.

מכלוף מיקי זוהר: אלעזר שטרן, אין פנסיה תקציבית?

מכלוף מיקי זוהר: יש לך פנסיה תקציבית?

מכלוף מיקי זוהר: תעשה גילוי נאות.

אלעזר שטרן: אין לי בעיה.

אלעזר שטרן: אתה רוצה שנדבר?

יעל גרמן: לא הבנתי על מה הוא מדבר - - -, זה חלק מחוסר הרצינות שלך, אורן חזן.

דוד ביטן: יש לך דקה, דקה, לסיים.

אורן אסף חזן: יעל, אני מוזמן להפנות אותך לשיח שלי ולך היה אתמול בגל"צ ובו אמרת: אורן, צודק.

אורן אסף חזן: צריך לבחון את הנושא הזה.

יעל גרמן: אני חושבת שאתה צודק לגבי הסלולר, לא לגבי הפנסיה התקציבית.

יעל גרמן: בסלולר אני חושבת שצריך - - -

אורן אסף חזן: וגם אמרת שאני צודק - - -

דוד ביטן: - - - אני אסביר.

אורן אסף חזן: ברשותך, אדוני היושב-ראש, אתה לא הגון.

אורן אסף חזן: אתה לא הגון.

אורן אסף חזן: כשאני מדבר אז כולם יכולים לצעוק.

דוד ביטן: דיברת חמש דקות, מה אתה רוצה?

אורן אסף חזן: מפריעים לי.

דוד ביטן: הם לא מפריעים, אתה מפריע לעצמך.

אורן אסף חזן: אתה הרגע נתת לי דקה.

אורן אסף חזן: אם אתה צריך שעון עצר, אני אתן לך.

דוד ביטן: יש לך חצי דקה.

אורן אסף חזן: אמרת דקה.

דוד ביטן: חצי דקה עברה כבר.

אורן אסף חזן: אני אחזור ואומר, אני מפנה את גרמן לדברים שיצאו לה אתמול מהפה.

אורן אסף חזן: אני לא השתמשתי ב- - -

יעל גרמן: לגבי הסלולר, תדייק.

אורן אסף חזן: אז מי שיש לו פנסיה תקציבית אז מותר לו לתקוף את שכר חברי הכנסת?

יעל גרמן: אמרתי שאת הפנסיה התקציבית צריך לבחון.

יעל גרמן: אני דיברתי על הסלולר ותפסיק לסלף דברים.

דוד ביטן: לא להגיב על כל דבר.

אורן אסף חזן: אפשר להוציא את ההקלטה ולשמוע.

אורן אסף חזן: אסכם ואומר שאני חושב שאחרי כל כך הרבה שנים שהדה-לגיטימציה לכנסת ולחברי הכנסת, חוסר האמון שנבנה בציבור, נובע קודם כל מתוך חברי כנסת בבית הזה שכמו שאמרתי בשביל שמם, בשביל איזה כותרת זוטרה בעיתון עושים את הדבר הזה.

אורן אסף חזן: הגיע הזמן לעשות די.

אורן אסף חזן: אני חושב שההצעה שלך היא הצעה נבונה ונכונה.

אורן אסף חזן: יתרה מזאת, זה יכול להיות גם שבאיזשהו שלב צריך לעצור.

אורן אסף חזן: אבל לבוא ולהכפיש פה אנשים, ואני לא בא להעיד על עצמי, שעובדים מהבוקר עד הלילה, מניחים עשרות חוקים, נמצאים בדיונים, מגישים הצעות לסדר, מתרוצצים בכל מקום וגם מתמודדים אחרי זה ונפגשים עם הציבור, ולא כאלה שממנים אותם על-ידי הנהג או האישה של יו"ר מפלגה כזה או אחר.

אורן אסף חזן: הגיע הזמן לעצור את הפארסה הזו.

דוד ביטן: תודה רבה.

דוד ביטן: נמצא אתנו מנכ"ל התנועה לאיכות השלטון.

דוד ביטן: מכיוון שהם התייחסו לזה בפייסבוק אמרתי שהם יכולים לבוא ולהתייחס לזה גם פה.

דוד ביטן: זה המקום שצריך להתייחס ולא בפייסבוק.

דוד ביטן: אז בבקשה.

<אלי סולם: כבוד היושב-ראש, אני מודה על ההזדמנות להציג את הנושא.

<אלי סולם: התנועה לאיכות השלטון מונה היום 40,000 חברים.

<אלי סולם: אנחנו פועלים בנושא של שכר חברי הכנסת מספר שנים.

<אלי סולם: פנינו לחברי הוועדה.

יואל חסון: מה זה "חברים"?

יואל חסון: זה לייק בפייסבוק?

<אלי סולם: לא, זה חברים משלמים דמי חבר.

<אלי סולם: חברים שהם חברים בתנועה.

<אלי סולם: יש אחורינו עורף ציבורי רחב.

<אלי סולם: זה לא שהפוסטים בפייסבוק היו הדבר היחידי.

<אלי סולם: הקמנו עצומה ועצומה על הדבר הספציפי הזה שקורה גם עכשיו.

<אלי סולם: אני חייב להגיד שכרגע מהצד זה נראה הרבה יותר גרוע ממה שחשבנו שהוא.

<אלי סולם: אולי נתייחס לזה בסוף.

<אלי סולם: יש 50,000 חותמים וכדאי לכם בתור חברי כנסת לקרוא מה האנשים האלה אומרים כשהם אומרים מה זה ניתוק מהעם.

<אלי סולם: אתם מוצאים תקציב לקשר עם הבוחר, תקראו מה חושבים אנשים, אזרחים תמימים שיושבים ורואים.

<אלי סולם: אגב, לחלק מהאנשים שאומרים שהם עובדים מאוד קשה, אני רוצה לספר לכם.

<אלי סולם: אולי אתם לא יודעים.

<אלי סולם: יש הרבה מאוד אנשים שעובדים מהבוקר עד הלילה בשתי משרות קשה מאוד והם מקבלים 8,000 שקל.

<אלי סולם: הם עובדים קשה לפחות כמו חלק מהאנשים פה, והם לא מעזים לחשוב שהם בעצמם יכולים להעלות לעצמם את השכר.

<אלי סולם: התהליך הזה שבו אתם מקבלים המלצה מוועדה חיצונית ואומרים: רק שנייה, לא.

<אלי סולם: ניתן לה עוד פעם מקצה חוזר.

<אלי סולם: ואחר כך עושים מקצה חוזר ואז אומרים לה: לא, בוא נעשה איזשהו דיל ביניים, הוא בעיני הציבור נראה ישראבלוף.

<אלי סולם: אלעזר שטרן, אתה מכיר את הנושא ממני תראו וכן תעשו.

<אלי סולם: זה מה שמצפים מכם.

<אלי סולם: תנו דוגמה אישית.

דוד ביטן: אתה מכיר את החוק בעניין הזה?

<אלי סולם: החוק הוא לא רלוונטי.

דוד ביטן: אה, "לא רלוונטי".

דוד ביטן: לשמוע את זה ממך לא רלוונטי?

<אלי סולם: לא.

<אלי סולם: אתם חברי הכנסת - - -

אורן אסף חזן: התנועה לאיכות השלטון קובעת שהחוק הוא לא רלוונטי.

דוד ביטן: זה לא מתאים לך אז הוא לא רלוונטי?

דוד ביטן: זה לא מתאים אז הוא לא רלוונטי.

<אלי סולם: זה ההזדמנות שלך - - -, אני רוצה להגיד לך - - -

אורן אסף חזן: - - -

<אלי סולם: אתה יכול להגיד לי חצוף?

אורן אסף חזן: אתה חצוף.

אורן אסף חזן: אל תגיד לי - - -

דוד ביטן: מספיק.

דוד ביטן: חזן, חזן, מספיק.

יעל גרמן: החוק מאפשר לנו לקבל את ההמלצה של הוועדה הציבורית, כך אומר החוק.

<אלי סולם: חברי הוועדה המליצו משהו, אני חושב שחברי - - -

יעל גרמן: לא מחייב גם להעלות.

אורן אסף חזן: הוא השכיל את כולנו שהחוק לא רלוונטי, זה יפה.

דוד ביטן: אני מבקש לא לתת ציונים.

דוד ביטן: חזן, אל תיתן ציונים לתנועה לאיכות השלטון והם גם לא יתנו לח"כים ציונים, זה הכול.

<אלי סולם: אני חוזר שוב ואומר, הדרך הזו שבה חברי הכנסת כרגע גם בדיון כאן, במקום לדון בנושא העקרוני שהוא נושא עקרוני אחד: האם אתם כחברי כנסת תצביעו בעד העלאת השכר שלכם או תקבלו המלצה של ועדה חיצונית?

<אלי סולם: ומה שיש פה זה ויכוחים שאני לא יודע מה הם קשורים לכאן – כן רלוונטיים או לא רלוונטיים.

דוד ביטן: תודה רבה.

דוד ביטן: אני אגיב בסוף, רק התייחסות אחת.

דוד ביטן: עו"ד חזן, אתה לא עורך דין, נכון?

דוד ביטן: אז מה אתה רוצה מהתנועה לאיכות השלטון?

דוד ביטן: קודם כל, אני חייב להגן על הוועדה הציבורית.

דוד ביטן: את הבעיה של הסלולר אנחנו פתרנו באיחוד תקציבים והורדנו.

דוד ביטן: הוועדה הפחיתה 15%, ואנחנו ממתינים להחלטת הוועדה הציבורית בעניין הזה.

דוד ביטן: אבל הנושא הזה נפתר, לכן לא צריך להציג דברים שכבר נפתרו.

אורן אסף חזן: הוא נפתר כי אתה הצגת - - -, את העזרה שלהם עכשיו.

אורן אסף חזן: צריכה להיות תמיד הגינות.

דוד ביטן: לגבי מה שאמרה התנועה, אתייחס בסוף.

דוד ביטן: עוד חבר כנסת רוצה לדבר?

דוד ביטן: בבקשה.

טלי פלוסקוב: זו הפעם הראשונה שאני יושבת בוועדת הכנסת ואני רואה פה כל כך הרבה פופוליזם.

טלי פלוסקוב: אני לא אתייחס לשכר הח"כים כי יש פה אנשי מקצוע שיקבלו החלטה.

טלי פלוסקוב: אני אתייחס לשכר החיילים.

טלי פלוסקוב: בטח אתם יודעים שבהסכם הקואליציוני של מפלגת כולנו הנושא של העלאת שכר הח"כים עלה, ועכשיו הוויכוח הוא בין האוצר לבין משרד הביטחון.

טלי פלוסקוב: כי משרד הביטחון רוצה לתת את זה כמענק אחרי שירות בצבא ושר האוצר לוחץ על כך שהחיילים יקבלו כל חודש העלאת שכר - זה לידיעתכם.

טלי פלוסקוב: תפסיקו כבר לדבר ולהשוות את הדברים.

טלי פלוסקוב: אנחנו עושים ונעשה למען החיילים שלנו כי רואים את זה כמשהו מאוד מאוד חשוב.

יעל גרמן: אז למה הצביעו נגד אתמול?

שלי יחימוביץ': אבל מה תצביעו בעניין שכר הח"כים?

טלי פלוסקוב: אני אומרת עוד פעם, ההתייחסות שלי כרגע כי עלה פה נושא החיילים ועלה פה הנושא בצורה מעוותת.

טלי פלוסקוב: לכן, מצאתי לנכון לעדכן אתכם.

שלי יחימוביץ': אבל אתם צריכים להצביע היום.

טלי פלוסקוב: לגבי ההצבעה – אני אצביע כשיגיע התור להצבעה.

דוד ביטן: מרב.

מרב מיכאלי: תודה, אדוני היושב-ראש.

מרב מיכאלי: למרות מה שאמרת קודם שמיד יראו בהצבעה, אני רוצה להגיד לפרוטוקול שסיעת המחנה הציוני תומכת בקבלת ההמלצה של הוועדה הציבורית בלי כחל וסרק.

דוד ביטן: עוד חבר כנסת רוצה להתייחס?

דוד ביטן: חשב הכנסת, האם אתה רוצה להגיד משהו?

<חיים אבידור: אין לי מה להגיד.

<חיים אבידור: מה שאתם תחליטו אני אבצע, רק שתהיה החלטה שניתן לבצע.

דוד ביטן: ד"ר שירלי אברמי, את רוצה להגיד משהו בעניין הזה?

<שירלי אברמי: לא.

דוד ביטן: עו"ד סיטון, בבקשה.

<חגי סיטון: אני מצטער שנקלעתי למין ויכוחים בסוג שאני לא מכיר.

<חגי סיטון: אני רק רוצה לבוא ולומר לחבר הכנסת חזן, בכל הכבוד לא אתייחס לסגנון ולצורת הדיבור על מה שאמרת.

<חגי סיטון: אומר רק שהפנייה שלך אלינו, כשהיא הגיעה היא היתה כבר על שולחן הדיונים שלנו עוד לפני שפנית אלינו.

אורן אסף חזן: לוקח שנה כדי לטפל בה.

דוד ביטן: למה אתה מפריע?

דוד ביטן: הוא לא חבר כנסת.

דוד ביטן: תן לו להתייחס לעניין וזה הכול.

דוד ביטן: מה זה הדבר הזה?

אורן אסף חזן: הוא פונה אליי.

אורן אסף חזן: צריך להגיד את האמת - - -.

אורן אסף חזן: זה פשוט לא היה מספיק זמן כדי לטפל בה.

דוד ביטן: חזן, מספיק.

דוד ביטן: די כבר.

דוד ביטן: כן, בבקשה.

<חגי סיטון: כאשר הפנייה שלך הובאה אל הוועדה הציבורית הנושא כבר היה על השולחן.

אורן אסף חזן: טופל או לא טופל?

אורן אסף חזן: זו השאלה.

אורן אסף חזן: מה זה הסיפורים האלה?

אורן אסף חזן: נו, באמת.

אורן אסף חזן: מספיק לעבוד על הציבור, אדוני היושב-ראש.

דוד ביטן: די, מספיק.

דוד ביטן: אני מבקש ממך להספיק.

דוד ביטן: מה זה הדבר הזה?

שלי יחימוביץ': אדוני היושב-ראש, זה לא יכול להיות שנוסיף חטא על פשע, ועכשיו גם נשפיל את חברי הוועדה הציבורית?

שלי יחימוביץ': האם זה השלב הבא?

אורן אסף חזן: לא משפיל.

אורן אסף חזן: אני רוצה לדעת - - -

דוד ביטן: חזן, אני קורא לך לסדר פעם שנייה.

דוד ביטן: אני אקרא לך שלישית ונגמור את הסיפור הזה.

דוד ביטן: יש גבול, מספיק.

אורן אסף חזן: אין בעיה, תקרא אותי.

אורן אסף חזן: זה לא מלחיץ אותי.

דוד ביטן: לא משנה, כבד את הוועדה.

דוד ביטן: תן לו להגיד את דעתו, מה זה?

דוד ביטן: לך הוא לא הפריע.

<חגי סיטון: כפי שאמרתי, כשהבקשה הזו הובאה אלינו היא כבר היתה על שולחן הדיונים, ובינתיים ישנה כבר בכלל המלצה.

דוד ביטן: המלצה סופית בעניין.

אורן אסף חזן: כן, אבל ההמלצה הגיעה באוקטובר - - -, או שאתה עובד על כולם.

דוד ביטן: די, כבר.

דוד ביטן: מספיק, מספיק כבר.

<חגי סיטון: לא אמשיך את הנושא הזה.

אורן אסף חזן: תודה.

<חגי סיטון: אמר כאן מישהו שהוועדה לא הביא את כל הפרמטרים בחשבון.

דוד ביטן: אני אמרתי שבדיון הקודם נוהל דיון אתכם והיו לנו השגות לגבי מה שהיה.

דוד ביטן: אמרתי שהיו לנו השגות.

דוד ביטן: לא שאתם אמורים להסכים אתנו על ההשגות האלה, אבל זה מה שהיה בדיון הקודם.

<חגי סיטון: בסדר, אני רק רוצה לתקן אותך מבחינה עובדתית שנושא של עבודה נוספת של חברי פרלמנטרים אחרים כן הובא בחשבון.

דוד ביטן: כן, אבל במחקר ההשוואתי שעשית לא בכל - - -

<חגי סיטון: לא, לא.

<חגי סיטון: אם תרשה לי, - - -

שלי יחימוביץ': תן לו לדבר.

שלי יחימוביץ': נו, באמת - זה לא נעים.

שלי יחימוביץ': בסוף אף אחד לא ירצה לכהן בוועדה הזו – באמת.

<חגי סיטון: אנחנו ביקשנו ממחלקת המחקר נתונים לכל הפרמטרים האפשריים: לגבי התל"ג הלאומי, לגבי המטבע, לגבי אפשרות של עבודה נוספת.

<חגי סיטון: מצאנו שבאמת בפרלמנטים אחרים מותר לעבוד עבודה נוספת, ובשתי מדינות קיבלנו גם את הנתונים כמה מותר לעבוד.

<חגי סיטון: זה היה בארצות-הברית ובצרפת.

<חגי סיטון: באחד יש עד 3,000 דולר לחודש ובשני עד 15% מהשכר.

<חגי סיטון: לקחנו את המקסימום של שני הנתונים האלה.

<חגי סיטון: הוספנו אותם כאילו מותר לחברי הכנסת כאן לעשות גם את העבודה הנוספת במקסימום האפשרי הזה, ואז למרות הכול הגענו לתוצאה שהשכר של חברי הכנסת פה הוא מן הגבוהים ביותר, עם הפרמטרים האלה.

דוד ביטן: אנחנו לא רוצים להתחיל דיון על השלב הקודם, אני רק רוצה לומר שהיו לנו השגות.

דוד ביטן: אומנם הוועדה לא קיבלה את ההשגות האלה, אבל זה מה שהיה.

דוד ביטן: לא אכנס לגופו של עניין.

דוד ביטן: דבר נוסף, קחו בחשבון ששכר הח"כים הולך להיות מקוצץ ב-700 - 800 שקל בעקבות ההחלטה על מיסוי של קופות גמל - - - , מ-1.1.2016, מ-4 לפי 2.5.

דוד ביטן: זה החלטה של ועדת הכספים.

דוד ביטן: זה יעבור במסגרת חוק ההסדרים.

יוסי יונה: אני חושב שזה מקובל, ואורן בבקשה, שאנחנו – חברי הכנסת וחברות הכנסת – מאמינים שהוועדה הציבורית עושה את העבודה שלה באמת בנאמנות, ללא משוא פנים, באובייקטיביות ובמקצועיות, גם אם חלים איזה חילוקי דעות איתה.

יוסי יונה: אבל זה המינימום, אורן בבקשה, שאנחנו פה לא חלוקים בנושא הזה שנעשית כאן עבודה מקצועית, אובייקטיבית, ללא משוא פנים, גם אם יש מישהו שחולק על המסקנות וההמלצות שלה, ושזה יהיה פה ברור לכולם.

אורן אסף חזן: לי מותר לחלוק עליך.

דוד ביטן: נציג הפנסיונרים שלנו, בבקשה.

דוד ביטן: גם זה חשוב כי אנחנו נהיה פנסיונרים עוד שנתיים וחצי-שלוש.

יגאל ביבי: הבעיה היא שחברי הכנסת חושבים שאף פעם לא הם לא יהיו פנסיונרים.

יגאל ביבי: רבותי, אני רוצה לקרוא רק סעיף אחד מחוק יסוד: השפיטה.

יגאל ביבי: בחוק יסוד: השפיטה, בשכר השופטים יש סעיף מאוד מעניין, ואולי יכול להיות שהישיבה הזאת יכולה להיות ישיבה היסטורית אם נעשה את הדבר שאני אציע.

יגאל ביבי: כתוב פה: לא תתקבל החלטה המכוונת להפחית ממשכורתם של שופטים בלבד.

יגאל ביבי: השופטים בחוק יסוד: השפיטה עיגנו את מעמדם - אסור לקצץ שכר שופטים בלבד.

יגאל ביבי: אבל חברי כנסת - אפשר לקצץ את שכרם בלבד.

יגאל ביבי: זה לא כתוב בחוק הכנסת.

יגאל ביבי: אני מציע שלא כל שנה נתבזה.

יגאל ביבי: כחבר כנסת במשך הרבה שנים אני מתבזה כל שנה כשמדברים על השכר.

יגאל ביבי: צריך לקבוע כללים והכללים האלה יהיו קיימים.

יגאל ביבי: מה אמרה הוועדה פעם שעברה?

יגאל ביבי: ישנם שרים, ישנם שופטים, ישנם חברי כנסת, בואו נקבע כלל אחיד לכולם.

יגאל ביבי: היום אלפי השופטים מקבלים לפי ההצמדה במשק.

יגאל ביבי: נראה אתכם שמישהו יעז לגעת בהם.

יגאל ביבי: אני נציג הגמלאים.

יגאל ביבי: רבותי, הגמלאים של הכנסת, כמו שאמרה חברת הכנסת גרמן, לא מקבלים כבר.

יגאל ביבי: אין פנסיה תקציבית.

יגאל ביבי: חלק גדול מהם מקבלים 20%, 25% פנסיה.

יגאל ביבי: זה לא מה שחושבים שכל מי שהיה קדנציה מקבל כבר 70% פנסיה.

יגאל ביבי: אני אומר, בואו נלך לשיטה אחידה, ריבונו של עולם.

יגאל ביבי: שופט מקבל כל שנה בחמש השנים הראשונות 5% תוספת.

יגאל ביבי: הוא מקבל 25% בשכר, הוא מקבל כל שנה אחרי כן עוד אחוז אוטומטית.

יגאל ביבי: רבותי, הנה החוק כאו לידי.

יגאל ביבי: לכן אני בא ואומר, רבותי, תעשו טובה לנו.

יגאל ביבי: אני כבר מתבייש להגיד חבר כנסת – אה, סחטנים, כסף רוצים.

יגאל ביבי: זה לא נעים.

יגאל ביבי: תפסיקו להתבייש, ריבונו של עולם.

יגאל ביבי: זה בושה.

יגאל ביבי: תקבעו כללים.

יגאל ביבי: אנחנו והשופטים צריכים להיות אותו דבר.

יגאל ביבי: למה הם לא מתבזים ואתם מתבזים?

יגאל ביבי: תקבעו כלל.

יגאל ביבי: פרופ' יונה, יש אחידות, יש כללים.

יגאל ביבי: תקבעו כללים ולא ביזיון שנתי שממש ממש מבייש אותי.

דוד ביטן: הבנו את המסר.

יעל גרמן: אני מבקשת להגיב.

דוד ביטן: רק חצי דקה.

יעל גרמן: ממש חצי דקה.

יעל גרמן: אני ממש לא מסכימה לדברים.

יעל גרמן: אני מאוד מכבדת אותך בתור פנסיונר, ובכלל.

יעל גרמן: אני לא חושבת שיש קשר בין שופטים.

יעל גרמן: שופטים ממונים, אנחנו נבחרים.

יעל גרמן: לא קובעת הוועדה הציבורית, לשופטים ועדת הכספים.

יעל גרמן: אין שום קשר בין הדברים.

יגאל ביבי: אני מציע ועדה אחת לכולם – זה הכול.

יעל גרמן: לא צריכים להתבזות, בזה אני מסכימה איתך.

יעל גרמן: צריך לקבל את ההמלצה של הוועדה הציבורית שממונה על השכר שלנו, לא של השופטים.

יואל חסון: אני רוצה לשאול אותך, אדוני היושב-ראש, שאלה חשובה.

יואל חסון: אדוני, עשו כאן כל הזמן מחקרים על נושא השכר וההשוואות בעולם.

יואל חסון: האם היה במחקרים האלה השוואה ובדיקה איך במקומות אחרים נקבע שכר חברי הפרלמנט?

<שירלי אברמי: כן.

<קריאה: יש מסמך על איך נקבעת - - -

דוד ביטן: זה לא ראיתי.

דוד ביטן: אני לא מתחיל דיון על זה, עם כל הכבוד.

דוד ביטן: רבותי, שיהיה ברור, קודם כל, אני בעד אחידות בהצמדה בבכירים בסקטור הציבורי, לא כל הסקטור הציבורי.

דוד ביטן: זה תפקיד ועדת הכספים.

דוד ביטן: לצערי, למרות שפנינו לוועדת הכספים, ועדת הכספים עדיין לא החלה לטפל בזה.

דוד ביטן: ברגע שתהיה אחידות אנחנו נתיישר עם אותה אחידות.

דוד ביטן: הצהרתי את זה.

דוד ביטן: נביא את זה מיד לדיון ונתיישר.

יואל חסון: כך צריך.

יואל חסון: זה מה שצריך להיות ומספיק עם הדיונים המביישים האלה.

שלי יחימוביץ': אדוני היושב-ראש, יש לי בקשה.

שלי יחימוביץ': האם אפשר הצבעה שמית?

דוד ביטן: תהיה הצבעה שמית.

דוד ביטן: התכוונתי גם לזה, בלי קשר.

שלי יחימוביץ': תודה.

אורן אסף חזן: לא, זה לא פופוליזם בכלל.

דוד ביטן: דבר נוסף, אנחנו מכבדים את הוועדה הציבורית והם עושים את העבודה שלהם כפי שהם חושבים על הצד הטוב ביותר.

דוד ביטן: יחד עם זה, אני מפנה אתכם לחוק, ובמיוחד את העמותה לאיכות השלטון שהיא תמיד אמונה על קיום החוק.

דוד ביטן: בין אם הוא מוצא חן עיניכם ובין אם הוא לא מוצא חן בעיניכם, אבל החוק נכון להיום שהתהליך הזה של חברי הכנסת יכולים לקבל או לא לקבל את המלצת הוועדה הציבורית, ואני לא מדבר מבחינה ציבורית, אני מדבר מבחינת הליך חוקי כרגע, זה החוק היום.

דוד ביטן: יש היגיון לחוק הזה ואגיד לכם מדוע.

דוד ביטן: אנחנו עוד נתמודד עם הצעת החוק של יעל גרמן בעניין הזה שהיא רוצה לשנות.

דוד ביטן: חברי הכנסת לא צריכים להתעסק כל שנה עם השכר שלהם.

דוד ביטן: ראשית, ואני יודע שתגידו שזה לא יכול להיות, אבל אני פניתי ליועץ המשפטי של הכנסת ושאלתי אותו האם הוועדה הציבורית, למשל, יכולה להפחית שכר, יכולה להמליץ מחר בבוקר על הפחתת של 50% שכר משכר חברי הכנסת.

דוד ביטן: התוצאה היא שקיבלתי תשובה שלדעתי היא לא נכונה, אבל זו התשובה, שהם כן יכולים לעשות את זה.

דוד ביטן: אין גוף היום, אין עובדים היום, שאפשר להפחית את השכר או לשנות את התנאים בלי שהם מסכימים, אגב, וההסכמה בה מהארגון היציג שלהם.

דוד ביטן: לדוגמה, הארגון היציג של העובדים היא ההסתדרות.

דוד ביטן: אגב, הח"כים הם היחידים שלא צריכים להתעסק עם זה מידי שנה וצריכים להתייחס למה שהוועדה הציבורית אומרת כי זה משפיע גם עלינו.

דוד ביטן: זה לא ניגוד עניינים.

דוד ביטן: זה חל על כל העובדים במשק.

דוד ביטן: לכן, גם אצלנו אנחנו צריכים - - -

יעל גרמן: אתה קובע עכשיו את השכר שלך - - -

דוד ביטן: תיכף אתייחס לזה.

דוד ביטן: לא הפרעתי לך.

דוד ביטן: אגב, את היחידה שלא הפרעתי, אז תני לי את הקרדיט.

דוד ביטן: לכן, יש היגיון בעניין הזה וזה ההיגיון.

דוד ביטן: לדעתי, החוק הזה צריך היה להיוותר כפי שהוא, אבל אנחנו נתמודד עם זה בסופו של דבר.

דוד ביטן: אנחנו צריכים להתייחס לעניין הזה.

דוד ביטן: עם כל הכבוד, ההצעה שמציעים פה להקפיא או לשנות את שיטת ההצמדה היא הצעה להפחית את שכר הח"כים.

דוד ביטן: אנחנו לא דנים בהעלאת שכר.

דוד ביטן: העלאת השכר היא העלאה אוטומטית.

דוד ביטן: זה טייס אוטומטי שנקבע בשנות השמונים, ויש לו סיבה וזה על מנת שהח"כים לא יתעסקו בזה כל הזמן.

דוד ביטן: הפעם כשאנחנו באים ואומרים להקפיא, אנחנו מתכוונים להפחתה, לא להעלאה.

דוד ביטן: קראתי את העיתונים שאומרים: אנחנו דנים בהעלאת שכר.

דוד ביטן: אנחנו לא דנים בהעלאת שכר.

דוד ביטן: אנחנו דנים בהפחתת השכר, לא בהעלאת השכר.

יעל גרמן: תסביר לנו איך זה הפחתה.

יעל גרמן: איך זה הפחתה אם אתה מקפיא?

דוד ביטן: מכיוון שזו העלאה אוטומטית שלא תלויה בנו.

דוד ביטן: זה הנוהל, זו השיטה.

שלי יחימוביץ': אבל היא כן - - -

יעל גרמן: אבל בתלוש המשכורת מה יהיה?

יעל גרמן: האם תהיה הורדה?

יעל גרמן: לא תהיה הורדה.

שלי יחימוביץ': כל מה שאנחנו הולכים זה להצביע על המלצת הוועדה, זה הכול.

יעל גרמן: וזה לא הפחתה.

דוד ביטן: זה עניין עקרוני, זה לא קשור לכסף.

דוד ביטן: זה לא קשור לעוד 700 שקל, זה עניין עקרוני.

דוד ביטן: אנחנו לא צריכים להתעסק עם זה כל שנה.

יעל גרמן: לכן, - - - לקבל את המלצת הוועדה.

דוד ביטן: ריבונו של עולם, למה אתם מפריעים לי?

דוד ביטן: מה קרה?

דוד ביטן: אני נתתי לכם לדבר.

דוד ביטן: שאלתי אתכם אם אתם רוצים עוד הפעם לדבר ויכולתם לדבר גם כן.

דוד ביטן: אני אומר, אנחנו לא צריכים להתעסק בזה וזה לא ראוי שכל שנה אנחנו עוסקים בזה.

דוד ביטן: אני אתן לכם דוגמה.

דוד ביטן: כמו שלא צריכים לקבוע את שכר הח"כים על-פי העלאה של שכר המינימום, ומסכים לזה, גם לא של אחוז האבטלה, גם לא צריכים לקבוע את שכר הח"כים לפי עליית מחיר העגבנייה כל שנה ושנה.

דוד ביטן: גם זה לא ראוי.

דוד ביטן: אתן לכם דוגמה.

דוד ביטן: עברנו להצמדה עכשיו וההצמדה היתה 10% אז לא יתקפו אותנו למה זה עולה ב-10%?

דוד ביטן: כל הזמן יתקפו אותנו.

דוד ביטן: זאת אומרת, שמה שקובע זה לא שיטת ההצמדה אלא אחוז ההעלאה – האם הוא סביר או לא סביר?

דוד ביטן: לכן, השיטה של מעבר מהצמדה להצמדה לא תמיד היא נכונה, וצריך להבין את זה.

דוד ביטן: תמיד יתקפו אותנו, תמיד ישוו אותנו עם בעלי שכר מינימום.

דוד ביטן: אנחנו לא צריכים להיות מושווים לבעלי שכר מינימום, אין מה לעשות.

דוד ביטן: ברור שאני לא יכול להתמודד עם הטענה מול אדם שמרוויח 4,000 שקל ששכר הח"כים עולה ב-1,000 שקל.

דוד ביטן: ברור שאני לא יכול להתמודד מולו כי זה עולה ב-25% מהשכר שלו.

דוד ביטן: ודאי, בעניין הזה אני מודה שאני לא יכול להתמודד.

דוד ביטן: אבל אני צריך להתמודד מול אחרים, מול הרשות השופטת, מול פרופסורים באוניברסיטה, מול שרים, מול ראש ממשלה ומול נשיא המדינה.

דוד ביטן: עם כל הכבוד, זה שטח ההתמודדות שלנו בנושא השכר.

דוד ביטן: אתם צריכים להבין שזה משפיע גם על הפנסיונרים.

דוד ביטן: זה לא רק החלטה שנוגעת אלינו.

דוד ביטן: יש לי הצעה שתהיה בעוד תשעה חודשים.

דוד ביטן: אני בעד לשנות משהו אם ועדת הכספים לא תעשה את עבודתה.

דוד ביטן: אבל לעשות משהו של איזון בין שתי ההצמדות.

דוד ביטן: מעבר לשיטת הצמדה היא מפחיתה את השכר, אגב.

דוד ביטן: כשיש מינוס בהצמדה אז השכר יורד.

דוד ביטן: לא ראיתי בהמלצה שלכם שזה לא יורד.

<חגי סיטון: לא.

יעל גרמן: לא, לא.

יעל גרמן: הם לא מורידים.

דוד ביטן: איפה זה כתוב בהמלצה שלך?

דוד ביטן: אתה כתבת לפי הצמדה.

דוד ביטן: לא כתבת בהמלצה שלך שאם זה יורד זה לא יורד.

דוד ביטן: לא כתבת, אבל לא משנה.

<חגי סיטון: זה לא יכול לרדת.

דוד ביטן: למה?

דוד ביטן: זה יכול לרדת.

דוד ביטן: למה לא?

<ארבל אסטרחן: בהמלצה של הוועדה באישור עלייה במדד.

<חגי סיטון: רק על עלייה במדד.

<חגי סיטון: כתוב ברחל ביתך הקטנה, אין ירידה.

דוד ביטן: יכול להיות שלא שמתי לב.

דוד ביטן: הרי הדיון המהותי יתבצע בשנה הבאה.

דוד ביטן: אני ממליץ ואני רוצה לקרוא את ההצעה שלנו.

דוד ביטן: אם היא לא תעבור אז זה אומר שזו תהיה - - -

שלי יחימוביץ': לא, לא.

שלי יחימוביץ': אבל אתה חייב להעלות את ה- - -

דוד ביטן: אני לא חייב כלום.

שלי יחימוביץ': בסדר.

שלי יחימוביץ': סליחה, אדוני, על המילה "חייב".

שלי יחימוביץ': הבקשה שלנו היא שתעלה להצבעה את קבלת המלצת הוועדה as is.

דוד ביטן: לא.

דוד ביטן: אם ההצעה שלי עוברת אז באופן אוטומטי ההצעה השנייה יורדת.

שלי יחימוביץ': כלומר, מה החלופות?

שלי יחימוביץ': שנבין את ההצבעה.

שלי יחימוביץ': יש את ההצעה שלך כנגד הצעת הוועדה?

דוד ביטן: לא, אין כנגד.

דוד ביטן: אין דבר כזה בישיבה.

דוד ביטן: מעלים את ההצעה שלנו.

דוד ביטן: אם ההצעה שלנו לא מתקבלת אז בעצם התקבלה ההצעה השנייה.

שלי יחימוביץ': ארבל, זה בסדר?

<ארבל אסטרחן: - - - הצעה - - -

אלעזר שטרן: אדוני היושב-ראש, יש לי שאלה אחרת.

דוד ביטן: רק רגע.

דוד ביטן: אני מעלה כך, זאת הצעת ההחלטה: החלטת שכר חברי הכנסת (הוראת שעה ועדכון השכר), התשע"ו–2015 בתוקף סמכותה לפי סעיף 55 לחוק הכנסת, התשנ"ד, מחליטה ועדת הכנסת לאמור: 1.

דוד ביטן: על אף האמור בסעיף 5(ב) להחלטת שכר חברי הכנסת, התשמ"ז–1986 (להלן – ההחלטה העיקרית), ביום כ' בטבת התשע"ו (1 בינואר 2016), יעלה שכר היסוד כך שהשכר הכולל של נושאי המשרה - - - באותו סעיף באחוז אחד פחות מהשיעור שבו עלה בשנת 2015 השכר הממוצע, כהגדרתו בסעיף 5(א) להחלטה העיקרית.

דוד ביטן: 2.

דוד ביטן: לצורך שינוי שכר היסוד של נושאי המשרה האמורים בסעיף 5(ב) להחלטה העיקרית החל משנת 2017 ואילך, יהיה השכר לעניין שנת 2016 השכר שעודכן לפי סעיף 1.

דוד ביטן: תסבירי, בבקשה.

<ארבל אסטרחן: אני אסביר את סעיף 2.

<ארבל אסטרחן: המשמעות של ההצעה כפי שהקריא היושב-ראש היא שבינואר לא יהיה עדכון רגיל לפי השכר הממוצע, אלא לפי השכר הממוצע פחות אחוז, כפי שהובהר כאן.

שלי יחימוביץ': בניכוי השפעת שכר המינימום.

<ארבל אסטרחן: נכון, ושיגיעו לינואר 2017 ו-2018 וכו', בעתיד תמיד החישוב לעומת 2016 יהיה כפי ששולם בפועל, לא כפי שאמור היה להיות.

דוד ביטן: אי-אפשר יהיה להחזיר את ההחלטה אחורה.

דוד ביטן: תמיד ינכו את האחוז הזה.

<ארבל אסטרחן: יובהר גם שזה באמת חל גם על חברי כנסת לשעבר, כפי שנאמר.

דוד ביטן: כן.

דוד ביטן: הצבעה שמית, בבקשה.

אלעזר שטרן: רגע, יש לי שאלה לפני כן.

דוד ביטן: אני אתן לך ולדודי – שיהיה איזון בין הקואליציה לאופוזיציה.

דוד ביטן: בבקשה, דקה.

אלעזר שטרן: כיוון שהוזכר השם שלי כאן

אלעזר שטרן: אחרי שאני דיברתי - - -

דוד ביטן: הוזכר גם השם של כולם.

אלעזר שטרן: לא, לא – סליחה.

אלעזר שטרן: האשימו אותי ששירתי בצבא 34 שנים וש- - -

אורן אסף חזן: אף אחד לא האשים אותך.

אלעזר שטרן: סליחה, לא הפרעתי לך.

אלעזר שטרן: כיוון שאם היה מדובר רק עליי אז הייתי שותק בתגובה לאותם שני הח"כים שרמת האמינות של הדברים שלהם באה גם כשהם האשימו את חברת הכנסת גרמן שיש לה פנסיה תקציבית.

אורן אסף חזן: לא, אני לא האשמתי את גרמן.

אורן אסף חזן: אתה חובש כיפה, תדייק.

אורן אסף חזן: תיצמד לאמת, אל תסלף את הדברים.

אורן אסף חזן: לא תענה ברעך עד שקר.

אורן אסף חזן: תגיד דברי אמת.

אורן אסף חזן: אני אומר, שלא ישקר.

דוד ביטן: חזן, די, מספיק.

דוד ביטן: אני רוצה להצביע.

דוד ביטן: אנשים רוצים ללכת.

דוד ביטן: אתה לא מבין את זה?

אלעזר שטרן: אבל כיוון שיחד איתי יש עשרות אלפים או מאות אלפים של אנשים שחיים על פני האדמה, ולא רק על פני האדמה, אז אני חושב שאני צריך להגן גם על אותם אנשים שמקבלים פנסיה תקציבית.

אורן אסף חזן: גם את החגיגה הזו אנחנו נפסיק לכם.

דוד ביטן: הסתיימה הדקה.

אלעזר שטרן: לא, מה זה נקרא?

אלעזר שטרן: אבל עלתה פה האשמה.

אלעזר שטרן: אתה דיברת על מה תוקפים אותנו?

אלעזר שטרן: תוקפים אותנו, קודם כל, - - -

דוד ביטן: לא, אני לא מתחיל דיון חוזר.

דוד ביטן: אני לא מתחיל דיון, לא מתחיל דיון.

אלעזר שטרן: אני גם לא מתחיל דיון, אבל זה לא יכול להיות.

אלעזר שטרן: עם כל הכבוד, הרי אתה יודע שאני לא מתפרץ.

דוד ביטן: אז אני מבקש ממך להפסיק, מבקש ממך להפסיק.

דוד ביטן: אין דיון חוזר, הבנו.

אלעזר שטרן: אבל אתה כבר קראת אתם לסדר שמונה פעמים ולא הוצאת.

אלעזר שטרן: אני לא רוצה לפתוח את זה לדיון.

דוד ביטן: נתתי לך דקה, עברה הדקה.

אלעזר שטרן: למה אתה לא הפרעת לו?

אלעזר שטרן: אמרת לו שמונה פעמים וגם אחרי זה הוא הפריע - - - מה עשית לו?

דוד ביטן: הפרעתי לו.

דוד ביטן: אני מבקש ממך להפסיק.

דוד ביטן: דודי, יש לך גם כן דקה.

דוד אמסלם: קודם כל, אני מבקש בכלל.

דוד אמסלם: אני הייתי מציע לכבד אותו כי הוא מנהל את הישיבה וזה קשה מאוד לנהל ישיבות.

דוד אמסלם: אני אומר לך את זה מההיבט שלי.

דוד אמסלם: גם אם לפעמים אתה חושב שהוא לא צודק, בוא תשמע.

אלעזר שטרן: למי אתה מדבר?

דוד אמסלם: אליך.

יעל גרמן: דוד אל דוד.

אלעזר שטרן: האם אנחנו יכולים גם להגיד משהו על זה?

אלעזר שטרן: אני מאוד מכבד את היושב-ראש וגם אותך.

אלעזר שטרן: אבל מה שאני דורש הוא שהיושב-ראש יגן יותר.

אלעזר שטרן: לא יגיד שמונה פעמים, כל פעם מחדש: אני קורא אותך לסדר, אחרי שהוא - - -

אורן אסף חזן: לא, הוא קרא פעמיים.

אורן אסף חזן: הוא שוב מסלף את הדברים.

אלעזר שטרן: הרי אתה ראית כמה שתקתי כאן.

אלעזר שטרן: תאמין לי, דוד, לא צריך להגיד לי לכבד.

אלעזר שטרן: אבל שהחברים האלה שם בצד, כשהם מתנהגים כך, אז - - - גבולות.

אורן אסף חזן: איך מתנהגים?

אורן אסף חזן: שמים לך את האמת בפרצוף?

אורן אסף חזן: איך מתנהגים?

יעל גרמן: אתם פגעתם במילואים של צה"ל.

אורן אסף חזן: גם בצה"ל צריך להפסיק לחגוג על פנסיות תקציביות.

אורן אסף חזן: מספיק כבר עם ההצגה הזו.

דוד ביטן: מספיק, חזן.

דוד ביטן: מספיק כבר.

דוד ביטן: קודם כל, הוא מקבל שכר שמגיע לו, לא שלא מגיע לו.

דוד ביטן: אז מספיק עם זה, די כבר.

אורן אסף חזן: לגיטימי, לגיטימי.

יעל גרמן: נכון, ועל זה הוא רצה לדבר ולהגן על עצמו.

דוד אמסלם: אני חושב שההצעה עצמה היא באמת הצעה פופוליסטית.

דוד אמסלם: היא לא רצינית מצד מי שהעלה את הנושא הזה.

דוד אמסלם: אני חושב שכל הח"כים פה – לא מעניין אותם עוד 1,000 שקל, פחות 1,000.

דוד אמסלם: אני אפילו לא יודע כמה אני מרוויח, זה לא מעניין אותי.

דוד אמסלם: מה שמעניין אותי הרבה פעמים זה הצביעות והפופוליזם.

דוד אמסלם: לפעמים האינדקסים רצים פעם לפה ופעם לשם.

דוד אמסלם: לפעמים השכר הממוצע במשק הוא יותר נמוך מאשר השכר מנושא האינדקס הכללי, ולפעמים זה הפוך.

דוד אמסלם: לכן, אם זה נקבע כך – נקבע כך, אני לא מתווכח.

יעל גרמן: אבל יש לך ועדה ציבורית, דוד.

דוד אמסלם: אני לא בא בקטע של הוועדה - - -

יעל גרמן: גם אם היא פופוליסטית?

דוד אמסלם: דרך אגב, כן, כן.

דוד אמסלם: השיקולים פה הם קטנוניים.

אורן אסף חזן: מתנהגת כאילו רק הם מבינים, אנחנו לא מבינים כלום.

יעל גרמן: הוועדה הציבורית המליצה להקפיא.

יעל גרמן: אני בטוחה שאתה בעד הקפאה.

דוד ביטן: אני רוצה לגשת להצבעה.

דוד ביטן: אני מבהיר את העניין: אנחנו נצביע על ההצעה של היושב-ראש.

דוד ביטן: אם היא לא תתקבל, אני אעבור להצביע על ההצעה ש- - -

דוד אמסלם: אם אני בא לפה זה רק בגלל שיש לי זכות הצבעה.

דוד אמסלם: אני מחליף את נגוסה.

יעל גרמן: אתה בעד העלאה או בעד הקפאה?

דוד ביטן: אם היא לא תתקבל נצביע על ההצעה של שלי, על הקפאה.

אורן אסף חזן: אתה יודע כמה זה נמוך להגיד אם אתם בעד העלאה או לא שזה לא השיח?

<חיים אבידור: המלצת הוועדה זה להצמיד למדד.

דוד ביטן: לא, לגבי 2015 בלבד.

דוד ביטן: ההצעה היא להקפיא.

יעל גרמן: האם אפשר לקבל את המשמעות הכספית של ההצעה שלך?

דוד ביטן: אני מבקש להצביע.

יעל גרמן: רגע, דוד.

יעל גרמן: רק תגיד לנו מה המשמעות הכספית, אנשים לא יודעים.

דוד ביטן: אני מוריד אחוז מההעלאה.

יעל גרמן: אבל על כמה כסף מדובר?

דוד ביטן: כמה שהיא תהיה, אני לא יודע מה תהיה ההעלאה.

דוד ביטן: כל אחד מבין על מה הוא מצביע.

יעל גרמן: רגע, רגע.

דוד ביטן: תקריאי בבקשה את השמות.

אורן אסף חזן: אדוני, התחילה ההצבעה.

אורן אסף חזן: אי-אפשר להמשיך את הדיון.

יעל גרמן: לא, רק רגע.

יעל גרמן: אני פונה ליועצת המשפטית, אנשים לא מבינים על מה הם מצביעים.

יעל גרמן: האם זה 100 שקל או זה 1,000 שקל?

דוד ביטן: אל תעני.

<אתי בן יוסף: (קוראת בשמות חברי הכנסת) דוד ביטן - בעד נאוה בוקר (מחליפה את יואב קיש) – בעד נורית קורן (מחליפה את צחי הנגבי) – בעד דוד אמסלם (מחליף את אברהם נגוסה) – בעד אורן חזן – בעד מיקי זוהר – בעד מרב מיכאלי - נגד שלי יחימוביץ (מחליפה את איילת נחמיאס ורבין) - נגד יוסי יונה (מחליף את יואל חסון) - נגד איימן עודה – אינו נוכח אחמד טיבי – אינו נוכח יעל גרמן (מחליפה את אלעזר שטרן) – נגד

אלעזר שטרן: יעל גרמן מחליפה אותי.

יעל גרמן: אני מחליפה אותו – נגד

דוד ביטן: אבל אתה רשום חבר ועדה, למה אתה לא יכול להצביע?

יעל גרמן: לא, הוא נותן לי.

אורן אסף חזן: כי יעל גרמן צריכה כותרת כי היא יצרה דה-לגיטימציה לח"כים.

דוד ביטן: די, מספיק כבר – נמאס.

אורן אסף חזן: זה לא - - - שהוא יושב כאן ולא מצביע?

אורן אסף חזן: הוא יושב והיא מחליפה אותו.

<אתי בן יוסף: (קוראת בשמות חברי הכנסת) טלי פלוסקוב (מחליפה את רועי פולקמן) - בעד ינון מגל – בעד יואב בן צור – בעד רוברט אילטוב - בעד ישראל אייכלר - בעד

דוד ביטן: תוצאות ההצבעה: 11 בעד הצעת היושב-ראש, 4 נגד, - - -

מכלוף מיקי זוהר: הם צריכים עכשיו לרוץ לפייסבוק לפרסם את זה.

מכלוף מיקי זוהר: כל הארבעה – נא לרוץ דחוף לפייסבוק ולציין שהצבעתם נגד.

מכלוף מיקי זוהר: לא לשכוח לרוץ לפייסבוק עם הפופוליזם הזול שלכם.

אורן אסף חזן: יעל, תצייני גם שהצבעת במקום אלעזר שטרן שישב.

יעל גרמן: אני חושבת שזו גם בושה וחרפה.

יעל גרמן: אנשים גם הצביעו בלי שהם ידעו על מה הם מצביעים ועל איזה שכר הם מצביעים.

אורן אסף חזן: את לא החכמה היחידה פה, גברת גרמן.

אורן אסף חזן: כל היום מזלזלים.

דוד ביטן: רבותי, נציגי הקואליציה להישאר.

דוד ביטן: יש שתי הצבעות חשובות.

דוד ביטן: חברת הכנסת זנדברג, הגשת בקשה.

דוד ביטן: הצעת הצעה דחופה לסדר היום בנושא ביקור ראש הממשלה בוושינגטון ומחויבות הממשלה לתהליך השלום.

דוד ביטן: ההצעה שלך לא התקבלה במסגרת הנשיאות.

דוד ביטן: התקבלו הצעות אחרות.

דוד ביטן: נציג הנשיאות נמצא פה.

דוד ביטן: אולי הוא יסביר למה זה לא התקבל.

תמר זנדברג: אני אציג תחילה את הערעור.

תמר זנדברג: באמת כפי שתיארת, אני ולא רק אני – חמישה חברי כנסת מחמש סיעות שונות בבית – הגשנו כנהוג מידי יום שני הצעה דחופה לסדר היום בנושא שהוא אולי החשוב ביותר או הדחוף ביותר שמתנהל כרגע במדינה, והוא ביקור ראש הממשלה בארצות-הברית.

תמר זנדברג: מדובר בביקור מדיני הראשון מאז שנחתמה עסקת הגרעין, ביקור על רקע אווירה מתוחה ביחסים בין מדינת ישראל, וספציפית ראש הממשלה, לבין ארצות-הברית, וספציפית הנשיא אובמה.

תמר זנדברג: זהו הנושא המרכזי שהציבור וכל אמצעי התקשורת עוסקים בו בשבוע הזה.

תמר זנדברג: מאז ומעולם הכנסת מידי שבוע דנה בנושאים מהסוג הזה.

תמר זנדברג: זה נושא מדיני שנוגע ללב ליבה של המחלוקת הפוליטית כאן בבית.

תמר זנדברג: למרבה ההפתעה, לא רק שהנשיאות לא אישרה, אלא למיטב ידיעתי הנושא גם נדחה על הסף ללא דיון בכלל.

תמר זנדברג: נשמע לי הזוי שהכנסת תאשר שורה של נושאים שחלקם דחופים, חלקם לא דחופים, קורים בכל מיני מקומות, והנושא המרכזי שמדינת ישראל עוסקת בו יידון בכל מקום אחר, חוץ מאשר כאן בכנסת, בבית הנבחרים.

תמר זנדברג: נדמה לי שהנשיאות לקחה פה לעצמה תפקיד לא לה – לקחת חלק או לקחת עמדה במה שנוח או לא נוח לראש הממשלה שיתקיימו בו דיונים.

תמר זנדברג: נדמה לי שכל בר דעת, לא משנה מה עמדתו, ואת ההצעה לסדר הגישו מכל סיעות הבית כך שכל אחד היה אומר את עמדתו – מימין, משמאל, מהמרכז, מכל מקום – נראה לי מוזר לסתום פיות בצורה כזו ובנושא כזה.

תמר זנדברג: תודה.

דוד ביטן: יואל תשיב בבקשה למה לא קיבלתם את ההצעה הזו כהצעה דחופה.

יואל חסון: קודם כל, גילוי נאות.

יואל חסון: אני לא הייתי בישיבת הנשיאות, ואני מחליף כאן את חבר הכנסת מאיר כהן שעדכן אותי ועודכנתי גם על-ידי מזכירת הכנסת.

יואל חסון: קודם כל, הדיון של הנשיאות היה לפני הפגישה של ראש הממשלה עם הנשיא אובמה, ואי-אפשר היה לדעת מה יהיה, מה לא יהיה.

יואל חסון: לכן, הנושא לא היה ---

תמר זנדברג: מה זה קשור?

תמר זנדברג: אבל ידעו שהיא תהיה והיא היתה.

יואל חסון: חברת הכנסת זנדברג, אני אומר לך את עמדת הנשיאות ואת צריכה לקבל את זה ולהקשיב.

תמר זנדברג: לא, אני לא צריכה לקבל.

יואל חסון: להקשיב, להקשיב.

יואל חסון: לקבל - לא, אבל להקשיב.

תמר זנדברג: אגב, הערעור היום אם כך מתנהל אחרי שהיתה הפגישה שכבר היתה אתמול בערב.

תמר זנדברג: אז הוסר המכשול ואפשר לקבל את הערעור.

דוד ביטן: הוא גם אמר בישיבה הזו שהוא מחויב גם לתהליך השלום אז ההצעה לסדר כבר לא רלוונטית.

תמר זנדברג: אבל, אדוני היושב-ראש, הגיש חבר הכסת סמוטריץ מהבית היהודי, הגישה חברת הכנסת קסניה סבטלובה.

תמר זנדברג: כל אחד אומר את עמדתו, כך נהוג בכנסת מאז ומעולם.

תמר זנדברג: אני לא מבינה, האם אנחנו משנים סדרי עולם?

יואל חסון: קודם כל, גם הצעות החלטה אחרות היו מסיעות רבות והיו באמת נושאים שחשבנו שהם דחופים יותר.

יואל חסון: צריך גם לומר שהפגישה של נשיא ארצות-הברית וראש הממשלה נתניהו זה דיון שיכול להתקיים גם בשבוע הבא, והוא עדיין יהיה רלוונטי.

יואל חסון: זה לא שזה לא יהיה רלוונטי.

תמר זנדברג: בשבוע הבא יש תקציב, אין דיונים.

יואל חסון: בסדר, אז בשבוע הבא בגלל התקציב זה לא יהיה.

יואל חסון: נלמד ונבין מאחורי הקלעים.

תמר זנדברג: רגע, יש לי שאלה.

תמר זנדברג: החרמת עד של משפחה יהודית זה דחוף ממש להשבוע ופגישה מדינית - - -?

יואל חסון: כך חשבה הנשיאות, חברת הכנסת זנדברג.

תמר זנדברג: הבנתי שכך חשבה הנשיאות, ולפיכך הערעור.

תמר זנדברג: אני רק שואלת באמת את חברי הכנסת, קואליציה ואופוזיציה, מה זה קשור?

תמר זנדברג: מה זה מפריע לכם, חברי הקואליציה, שהכנסת תדון בנושא המדיני החשוב ביותר שהמדינה כולה דנה בו בשבוע הזה?

תמר זנדברג: באמת אני שואלת.

תמר זנדברג: האם זה נראה לכם הגיוני שלא יהיה דיון פה בכנסת?

דוד ביטן: אני אגיד לך מדוע.

ינון מגל: - - -בעד.

תמר זנדברג: נכון, חבר כנסת מהסיעה שלך הגיש.

דוד ביטן: ראינו שגם סמוטריץ.

טלי פלוסקוב: זה רק אומר שאין שם החלטות פוליטיות.

תמר זנדברג: אנחנו כנסת, אנחנו פוליטיים.

תמר זנדברג: דנים מכל הזוויות.

דוד ביטן: אנחנו בוחנים את העניין הזה ובאמת מסתכלים על הבקשות ולא רק מהצד הפוליטי.

דוד ביטן: אנחנו מעין ועדה שיפוטית בעניין הזה כי אנחנו ערכאת ערעור על הנשיאות.

דוד ביטן: אנחנו צריכים לנקוט בדרך הזו במקרים יוצאים מהכלל ולא באופן קבוע מכיוון שלכל סיעה יש אפשרות להגיש הצעות לסדר רגילות, וזה בא בנוסף - - -

תמר זנדברג: במקרה הזה זה ממש זועק לשמיים.

תמר זנדברג: אנחנו יודעים מה זה הצעה דחופה ומה זה רגילה.

יואל חסון: יש לכם - - -

תמר זנדברג: אל תגן על זה.

תמר זנדברג: זה ששלחו אותך פה להיות קורבן אונס זה לא אומר שצריך ליהנות, עם כל הכבוד.

<קריאות: - - -

יואל חסון: לא להגזים.

דוד ביטן: אני עונה עכשיו.

תמר זנדברג: אתה מוביל את הנושא המדיני בכנסת.

תמר זנדברג: אתה רוצה להגיד לי שאתה יושב פה ותומך בזה ומגן על זה?

תמר זנדברג: מכיוון שאני שמעתי מה היה בנשיאות, זה לא מקרה ששלחו לפה חבר שלא היה בישיבה.

דוד ביטן: אני אצביע וזהו.

דוד ביטן: את רוצה להקשיב או את רוצה לדבר?

דוד ביטן: את רוצה רק לדבר?

דוד ביטן: אז אנחנו נצביע ולא נשמע אף אחד.

תמר זנדברג: לא, אני רוצה - - -

דוד ביטן: אני מסביר לך.

דוד ביטן: אנחנו צריכים לנקוט בהליך הזה באופן לא מהיר.

דוד ביטן: אנחנו צריכים לשקול את זה נכון, במיוחד לאור העובדה שיש לסיעות לפי גודל סיעתן אפשרות להגיש הצעות רגילות.

דוד ביטן: אנחנו גם בוחנים את חמש ההצעות שאושרו – נראה לי סביר מה שאושר.

דוד ביטן: תמיד אנחנו דנים בנושאים המדיניים, תמיד אפשר לדון בנושא המדיני.

דוד ביטן: אין שום חובה שהכנסת תגיד לראש הממשלה מה להגיד באותה ישיבה.

דוד ביטן: נדון על זה אחר כך.

תמר זנדברג: חס וחלילה.

תמר זנדברג: מי אמר להגיד?

דוד ביטן: הוא גם אמר שהוא מחויב לתהליך השלום בפגישה.

דוד ביטן: זה לא דיון.

דוד ביטן: אני מבקש לדחות את הערעור.

תמר זנדברג: דוד, לגבי מה שאמרת על המכסה רגילה - - -

דוד ביטן: יש מכסה לפי גודל סיעות, שימי לב.

תמר זנדברג: אני יודעת.

תמר זנדברג: כיוון שאני שייכת לסיעה הקטנה ביותר בכנסת אני מודעת היטב למכסות ולשימוש בהן.

דוד ביטן: נתנו לכם הרבה פעמים - - -, את יודעת את זה שנתנו לך.

תמר זנדברג: כולנו מודעים היטב להבדל שבין הצעה דחופה להצעה רגילה ולשיקולים שהנשיאות מאשרת.

תמר זנדברג: אפשר לדבר, ואנחנו נדבר גם בכל מקום, גם בכנסת וגם מחוצה לה.

תמר זנדברג: אבל העובדה שהנשיאות לא רואה לנכון לאשר כהצעה דחופה את הנושא המשמעותי, המדיני, הפוליטי ביותר שמדינת ישראל דנה בו באותו שבוע, זה מריח סתימת פיות.

תמר זנדברג: איך אתם נותנים לזה יד?

תמר זנדברג: איך אתם באים לאשר דבר כזה?

דוד ביטן: ההמלצה שלי היא לדחות את הערעור.

דוד ביטן: מי בעד ההמלצה שלי לדחות את הערעור ירים את ידו?

דוד ביטן: מגל, אתה לא בעד לדחות את הערעור?

דוד ביטן: אז מה אם סמוטריץ?

דוד ביטן: אז מה?

דוד ביטן: גם אני הגשתי הצעה ודחו לי, אז מה?

תמר זנדברג: הוא לא בעד.

דוד ביטן: מי נגד הבקשה לדחות את הערעור, נגד הבקשה שלי לדחות את הערעור?

דוד ביטן: בעד – 8

דוד ביטן: הערעור לא התקבל.

דוד ביטן: הערעור לא התקבל.

דוד ביטן: תיקון להחלטה בדבר סדרי הדיון בהצעת חוק התקציב והצעות החוק הנלוות בעניין הצבעות שמיות

דוד ביטן: מרב, אתם מקבלים את ההצעה שלנו לתיקון?

<אתי בן יוסף: על ההצבעה השמית.

מרב מיכאלי: תפרט מה ההצעה, אדוני.

דוד ביטן: אגיד לך מה העניין.

דוד ביטן: דנו בזה אומנם בישיבה הקודמת.

דוד ביטן: אני רציתי להכניס את זה וצחי אמר שבינתיים לא להכניס.

דוד ביטן: אבל בסופו של דבר החליטו כן.

דוד ביטן: העניין הוא כזה.

דוד ביטן: ההצבעה תתחיל ביום רביעי בשעה 11:00.

דוד ביטן: אם יבקשו על כל סעיף וכל הסתייגות קריאה שמית, אנחנו אולי נגמור אחרי שבוע את ההצבעה.

דוד ביטן: לכן, אנחנו רוצים להגביל את האפשרות.

דוד ביטן: זה גם משמש נגד הקואליציה, ואת יודעת את זה.

דוד ביטן: אנחנו מבקשים להגביל את האפשרות להשתמש בהצבעות שמיות ל- 20 לכל צד.

דוד ביטן: זה גם בעיה שלנו שאם אנשים לא יבואו ויישבו וילחצו.

מרב מיכאלי: אנחנו מסכימים ל-20 – 20.

דוד ביטן: הסכמה, אז אפשר להצביע.

דוד ביטן: אמרתי - זה גם נגדנו, זה לא רק נגדכם.

דוד ביטן: את יודעת את זה.

דוד ביטן: טעות אחת וכולם זה - - -

יואל חסון: אני הייתי עושה את זה 15 - 15.

דוד ביטן: מי בעד 20 - 20 ירים את ידו?

מרב מיכאלי: אנחנו מסכימים.

<ארבל אסטרחן: 20 הצבעות שמות לאופוזיציה, 20 לקואליציה.

דוד ביטן: הצבעה

דוד ביטן: תיקון להחלטה בדבר סדרי הדיון בהצעת חוק התקציב והצעות החוק הנלוות בעניין הצבעות שמיות, נתקבל.

דוד ביטן: אז זה התיקון.

דוד ביטן: תודה רבה.